qundao/data-zh-poetry huggingface dataset:
赠曹子念偕舍弟游燕三绝句·其一
作者：王世贞
朝代：明

江南二月杨柳阴，蓟门雪花三尺深。祇为和歌燕市好，不知台上有黄金。
赠曹子念偕舍弟游燕三绝句其三
作者：王世贞
朝代：明
体裁：七言绝句

吾家才子谢惠连，兼程携汝蓟门天。蓟门五侯不解识，何如乞取长瑜还。
赠曹子念偕舍弟游燕三绝句其二
作者：王世贞
朝代：明
体裁：七言绝句

河东股肱吾倦游，上书谒告行且休。世上浮荣沾即厌，不将名姓托曹丘。
赠曾参议公公子中丞以三抚蜀甫迁官即归郢
作者：王世贞
朝代：明

挂绯刚及赐绯时，总为云山惬素期。有子陈咸那教谄，为郎颜驷肯论迟。高从郢里倡春雪，远许巴人寄竹枝。见说原陵多祓地，可知童冠解相随。
赠朱鸿胪在明
作者：王世贞
朝代：明

翩翩裘马自声华，率尔高阳兴未赊。白苧裁教周小史，青萍脱赠鲁朱家。书成上苑容栖树，梦就中山欲吐花。莫以故人堪入洛，只今秋思满天涯。
赠李伯承之新喻令
作者：王世贞
朝代：明

平生寡所识，识君恨不早。到处诵新诗，山东李白好。岂无长安一席地，令汝却向青门道。道傍车马何喧阗，我欲试奏钟期弦。柔丝弱指冻不发，玉轸金徽空自怜。掩泪持将赠君子，相随锦囊行万里。吟龙高调结冰霜，别鹤孤怀寄山水。宓子风流竟惘然，遥传清响下吴天。期君一鼓南薰什，莫咏琵琶江上篇。
赠李使君本宁之陕西分省歌
作者：王世贞
朝代：明

去年嗣宗客蓟门，腰下宝玦贻王孙。不知私语何所道，但道阿戎胜阿浑。汝忘少年我忘老，吾弟翩翩诗亦好。罢酒行趋长乐钟，更衣醉藉津阳草。忽传春色厌承明，骢马骖驔下玉京。是时吾仗渚宫节，秦山汉水遥相萦。紫微花开紫微舍，笑撚金鱼紫微下。年同北府荀中郎，官岂江州白司马。健儿投笔不足奇，翻手覆手在一时。第栽梧竹棠阴后，应须还汝凤皇池。
赠李公子
作者：王世贞
朝代：明

冰玉堂中夜色酣，皎然琼树坐相参。毛当彩处知为凤，丝到青时雅胜蓝。幸自忝收文举刺，那能别共阿戎谈。朝来学士支床语，吾道于今忽已南。
赠李太学
作者：王世贞
朝代：明

须鬓犹鬒眉目疏，宛然名下果无虚。挥毫处处供人赏，闭户时时读父书。白下阴何看渐少，松陵皮陆近何如。老夫纵酒犹顽健，只是无名可借渠。
赠李宪副子中
作者：王世贞
朝代：明

见君容貌知君胜，十二年来不识愁。醉里花奴娇似玉，伏中莲勺冷于秋。五湖今日谁争长，千骑东方并上头。最是经纶误人事，羊肠诘曲有双辀。
赠李方伯师孟
作者：王世贞
朝代：明

余昔游太原，赖君佐提刑。有酒不孤赏，所吐皆兰馨。北风吹晋祠，冰作涕泪零。及余吴兴政，旧刃发新硎。平阳许画一，临淮实精灵。起家再游楚，值君方锦停。谬脂岭右辖，是君所遗軿。官自雪鸿迹，人如大海萍。吴越代两政，晋楚若一廷。生平易解官，各若秋梦醒。更有大奇事，我谈君试听。太湖五百里，中有两洞庭。洞庭八百里，中一君山青。尔我长对之，濙然双客星。欲造即驭风，云车会青冥。安能傍尘世，蝇聚袭膻腥。
赠李生言恭
作者：王世贞
朝代：明

清扬少年美琼玖，槃躄风流眼前有。岂独生能读父书，吾辈新篇不离口。自言于世无所谋，能工五言穷亦休。近来此物太憔悴，汝不见五马秃尽吴高州。
赠杨翁
作者：王世贞
朝代：明

达者王孙后，清时乐未涯。诸贤典属国，千树素封家。邻竹肩舆过，春云席帽斜。兵戈未须念，源水秘桃花。
赠杨茂才杨之父别驾君则先子尝受业焉杨又馆於族孙进忠其行也乞诗为别
作者：王世贞
朝代：明
体裁：五言律诗

谈经而父业，门馆尽时髦。未竟衔鳣瑞，依然见凤毛。青箱王氏得，绛帐马融高。欲悉通家意，临岐有佩刀。
赠松墟上人
作者：王世贞
朝代：明

阿兰小结长松边，松风吹鼎茶浪圆。朝签药裹时废食，夜诵莲经恒不眠。并刀筑顶碧香发，双瞳剪破面裁月。听将半偈了自知，会取西来向谁说。鹔鹴贳酒春相过，生公石上好隗俄。莫言陶令生耽醉，自是禅机醉里多。
赠松隐上人
作者：王世贞
朝代：明

为爱松隐名，去觅松隐迹。只在此松间，觌面不相识。偶步九里松，忽闻清呗响。不见讽经人，声逗青松上。
赠松隐上人·其一
作者：王世贞
朝代：明

为爱松隐名，去觅松隐迹。只在此松间，觌面不相识。
赠松隐上人·其二
作者：王世贞
朝代：明

偶步九里松，忽闻清呗响。不见讽经人，声逗青松上。
赠柳陈父
作者：王世贞
朝代：明

吾爱柳夷旷，相逢输素襟。紫髯伧父相，白雪郢人音。未办买山橐，谁怜避地心。世情杯酒似，处处可浮沉。
赠梁伯龙
作者：王世贞
朝代：明

汉关题罢鬓初华，梁苑文成席更誇。匣里秋霜诸侠少，曲中春雪旧名家。江陵客写金楼子，建业人歌玉树花。谁道归来仍壁立，文君窈窕自煎茶。
赠梁伯龙北游歌
作者：王世贞
朝代：明

伯龙七尺苍髯虬，菰芦不散英雄愁。慨然揖我渡江去，欲捲长虹天际头。东连海岱西二华，黄河一线中间流。燕赵悲歌酒人得，原尝侠节眉头识。须留国士径寸心，肯博侯门万金璧。荒草犹尘碣石名，浮云立变华阳色。归来笑谓宗少微，汝曹匏系终何依。男儿有足不立槁，尺鴳大鹏俱饱飞。
赠梁将军代郭都督
作者：王世贞
朝代：明

玺书清夜下明光，主圣鲸波已不扬。却问中权诸部曲，何如旧帅郭汾阳。旌旗半掩三江日，组练俄飞五月霜。揖客幕中何用借，自挥长檄定扶桑。
赠梅将军
作者：王世贞
朝代：明

无论汉飞将，驰射尔谁先。一剑酬知己，千金结少年。建牙沧海日，挥羽蓟门烟。韎韐戎王锦，珊瑚宛马鞭。乾坤兵事重，将帅主恩偏。欲问汾阳贵，吾誇未遇前。
赠梦冈宗侯
作者：王世贞
朝代：明

南斗珠光接女虚，一珠虽晚照双车。不烦昭代通亲表，曾拜先朝乐善书。修竹夹池宽笔札，小山丛桂隐簪裾。亦知篇就先王粲，拟报中和愧未如。
赠殷无美获隽留省入试南宫
作者：王世贞
朝代：明

见说贤书有著声，词场吾党日峥嵘。一枝肯作寻常桂，尺璧能偿十五城。往嗣东吴元秀出，深源今代岂虚名。还从雁塔看前辈，莫向龙门负此生。
赠殷邑博
作者：王世贞
朝代：明

宁劳一第著贤声，三府曾看有特旌。经术肯为秦博士，孝廉先冠楚诸生。青衿客诵居平节，银管人书异日名。最是宦馀堪眺访，延陵祠畔暮云横。
赠殿卿迁德相
作者：王世贞
朝代：明

麈尾群贤客蓟门，还容许掾擅清言。如何三辅凭熊轼，却向诸侯乞兔园。傲吏白云眠海岱，新诗秋色满中原。无疑席右频推简，自是相如赋最尊。
赠池州赵司理时君以棘事入都过访
作者：王世贞
朝代：明

入门相见便呼奇，大觉风标胜昔时。才读永州司马记，又吟杨部法曹诗。龙门目我能无愧，牛耳期君定不疑。忽忆弇中何所似，三春杨柳最青枝。
赠汤少府子重
作者：王世贞
朝代：明

彭泽古达者，簿书安可羁。逢人羞作吏，竟日坐谈诗。春暖花源寂，云深药径迟。圣朝如可恋，未有去来辞。
赠汪生游辽左
作者：王世贞
朝代：明

壮志羞弹铗，生涯问曳裾。帝城不可住，边塞复何如。古戍霜侵早，交河月满初。秋笳吹又急，容易鬓毛疏。
赠汪生象先
作者：王世贞
朝代：明

父客吴趋一见寻，翩翩公子更词林。才清似得颜延笔，橐在全无陆贾金。偶自履霜宁入操，居然爱日有余心。衡门幸少孤臣泪，浊酒新凉取次斟。
赠沈襄
作者：王世贞
朝代：明

屈指冰霜塞外年，那能对尔不潸然。披心血并高天碧，抉眼睛从白日悬。求后即今推李燮，报雠争自识公先。斗间龙气参差改，无复飘沦古狱边。
赠沈郎歌
作者：王世贞
朝代：明

阊门昔时花满烟，沈郎落魄美少年。玉壶酩酊春风前，吴宫粉队人三千。苏张舌底藏婵娟，氍毹月落红泪蔫。鸣鸡不断卢声颠，问着床头无一钱。酬心未了双龙泉，中年顾景忽自怜。坐使万累空中捐，中丞高斋学士筵。乌衣诸郎时见牵，秃衫踞坐风翛然。当尊雅语真珠圆，醉时有神醒不传。兴剧便就东家眠，石湖虎丘花月天。手提鸱夷呼趁船，小景幻就菖蒲笺。丹青自许前生缘，文君藜羹甘入咽。肯从方朔割彘肩，七尺不受朱门权。人鸟山宫多酒仙，吾与沈郎俱剩员，不醉且诵逍遥篇。
赠洞庭九十三蔡翁
作者：王世贞
朝代：明

由来黄绮擅高风，今代耆英又属公。家住两山人世外，身安六帝太平中。青藜暂借还能却，白雪因多转更工。自是耳根能入妙，无烦社酒为治聋。
赠浦翁
作者：王世贞
朝代：明

早应公车辟，亡何爱隐沦。传经问心事，却杖转精神。守黑偏柔物，耽玄颇避人。乾坤为圃意，湖海狎鸥身。鸡黍能谋岁，莺花自与春。东林倘开社，识尔白纶巾。
赠海上人参五台
作者：王世贞
朝代：明

比丘拟参室利，乞我一诗证明。久矣毗邪杜口，其柰菩萨求名。清凉自心自造，烦恼不灭不生。毕竟都无可赠，别有繻传西行。
赠淮阳中丞王公子虞入户部六绝
作者：王世贞
朝代：明

千帆飞粟接天流，淮海长鲸一夕收。纳取伏波金印去，只教单拜富民侯。桃花李花互争新，柳叶柳枝俱路尘。唯有苍虬自霄汉，不关霜雪不关春。吴侬赛社乞年丰，更有丰年喜报侬。吴郡旧时贤太守，玺书新入大司农。维阳佳丽古时名，桐柏江清到底清。赠取中丞压载石，莫教青雀避风尘。青天秀出南岷山，万古长留白雪閒。闻道山头山色改，欲施霖雨遍人间。曾劳尺素访青萝，回首风尘感慨多。任是司空能候气，不将孤剑傍星河。
赠淮阳中丞王公子虞入户部六绝·其一
作者：王世贞
朝代：明

千帆飞粟接天流，淮海长鲸一夕收。纳取伏波金印去，只教单拜富民侯。
赠淮阳中丞王公子虞入户部六绝其三
作者：王世贞
朝代：明
体裁：七言绝句

吴侬赛社乞年丰，更有丰年喜报侬。吴郡旧时贤太守，玺书新入大司农。
赠淮阳中丞王公子虞入户部六绝其二
作者：王世贞
朝代：明
体裁：七言绝句

桃花李花互争新，柳叶柳枝俱路尘。唯有苍虬自霄汉，不关霜雪不关春。
赠淮阳中丞王公子虞入户部六绝其五
作者：王世贞
朝代：明
体裁：七言绝句

青天秀出南岷山，万古长留白雪閒。闻道山头山色改，欲施霖雨遍人间。
赠淮阳中丞王公子虞入户部六绝其六
作者：王世贞
朝代：明
体裁：七言绝句

曾劳尺素访青萝，回首风尘感慨多。任是司空能候气，不将孤剑傍星河。
赠淮阳中丞王公子虞入户部六绝其四
作者：王世贞
朝代：明
体裁：七言绝句

维阳佳丽古时名，桐柏江清到底清。赠取中丞压载石，莫教青雀避风尘。
赠温州周生才甫
作者：王世贞
朝代：明

籍甚诗篇美，飘然步屧过。停杯顾误曲，弹铗出悲歌。客礼龙门重，乡心雁荡多。永嘉风物好，其奈壮游何。
赠游生宗振
作者：王世贞
朝代：明

短褐不掩骭，束书犹半囊。但矜诗律细，宁似汝兄狂。末路乾坤狭，浮生日月长。却疑枚马辈，何技便游梁。
赠潘中丞时良尝视北畿学按部南中
作者：王世贞
朝代：明

十年华省隔鸣珂，惊见勋名霄汉多。揽辔马群空冀北，按章霜色扫牂牁。中丞饷道专持节，天子宣房宠赐歌。何似君家潘博士，萧条拙宦二毛过。
赠照幻禅师一绝句
作者：王世贞
朝代：明

伏牛山下结精庐，炼尽群魔剩一如。谁信近来能所尽，贯休诗句梦英书。
赠玉庵上人
作者：王世贞
朝代：明

少日经行晚坐禅，曾教舌本吐青莲。而今一字无寻处，饱饭松风任意眠。
赠王元肃参军
作者：王世贞
朝代：明

陆沈金马爱微官，何事东方有客难。老去形骸仍土木，向来趋走自衣冠。名流北海开尊集，爽气西山拄笏看。戚里朱弦谁见问，还将白雪向君弹。水边新筑类禅居，麈尾玄言颇湛如。相示右军修禊帖，未成中散绝交书。马曹了不关公事，狗监何烦荐子虚。便欲图君丘壑里，故园烽火更踌躇。
赠王元肃参军·其一
作者：王世贞
朝代：明

陆沈金马爱微官，何事东方有客难。老去形骸仍土木，向来趋走自衣冠。名流北海开尊集，爽气西山拄笏看。戚里朱弦谁见问，还将白雪向君弹。
赠王元肃参军·其二
作者：王世贞
朝代：明

水边新筑类禅居，麈尾玄言颇湛如。相示右军修禊帖，未成中散绝交书。马曹了不关公事，狗监何烦荐子虚。便欲图君丘壑里，故园烽火更踌躇。
赠王吏部之子太学元祯
作者：王世贞
朝代：明

先朝论吏部，简要有王戎。今日郎君长，居然乃父风。束书游太学，起草擅江东。似过襄阳里，时时口习公。
赠王复入山读书
作者：王世贞
朝代：明

挟册厌时嚣，蹑屩辞故林。岩栖延孙啸，壤室鸣卜琴。流霞润清缃，飞溜助高吟。兰衷托隆古，萝尚谢兹今。頫仰千秋士，庶协丘中心。芊眠屯崖雾，羃历出岫霖。窃用返招隐，冀子惠好音。毋令三径合，言乖二仲寻。
赠王子亮勋且招之
作者：王世贞
朝代：明

历落风尘意气孤，即看人世满穷途。宁因久客轻弹铗，纵得微官忍滥竽。家远并州成故国，身閒魏阙有江湖。相逢未少衣冠态，且向城南伴酒徒。
赠王学士碧水桥
作者：王世贞
朝代：明

太史藏书所，西林古渡头。桥通千嶂碧，溪抱一村幽。小径有时合，落花随意流。柳梢维不住，身是济川舟。
赠王山人
作者：王世贞
朝代：明

五岳游欲遍，归来鬓尚玄。藏名诗句后，避世酒杯前。久客乡音改，无家旅兴偏。翛然唤双屐，挥手向江烟。
赠王山人良材二绝
作者：王世贞
朝代：明

返照轻烟晕碧纱，翠禽翻罢玉横斜。绝胜黄鹤楼中笛，落尽还开六月花。尔貌孤山雪里春，能抛玉骨染缁尘。悬知不作毛生手，却误江妃自写真。
赠王山人良材二绝·其一
作者：王世贞
朝代：明

返照轻烟晕碧纱，翠禽翻罢玉横斜。绝胜黄鹤楼中笛，落尽还开六月花。
赠王山人良材二绝·其二
作者：王世贞
朝代：明

尔貌孤山雪里春，能抛玉骨染缁尘。悬知不作毛生手，却误江妃自写真。
赠王罗二子
作者：王世贞
朝代：明

局蹐时才甚，浮沉敢望怜。自逢双白璧，不惜五朱弦。吏事吾宁左，诗名尔竞前。好将车马地，一一问长年。
赠王行父行父稚钦先生犹子也而师事吴明卿为文
作者：王世贞
朝代：明

王郎买舟千里来相诣，开卷珠玑光照地。不见竹林狂客阮嗣宗，得见阿咸差足慰。武昌以东建词坛，吴叟首歃汝捧盘。齐安赤壁一时快，郢里白雪千秋寒。三闾沈湘九辨作，古人未解今人乐。病向维摩乞赠言，不二门中无此药。
赠王詹事元驭
作者：王世贞
朝代：明

紫宫何崔嵬，袅袅干青云。铜龙启枫阊，白虎荐衿绅。委蛇谈经术，天颜再为新。日晏始言旋，竹素良自欣。乃知清旃上，不废箕颍真。仪羽岂独嘉，渐当寄丝纶。大化一以漓，鲁叟不易醇。无为守至正，天下自归仁。
赠白云上人
作者：王世贞
朝代：明

爱汝白云色，萧萧佛日间。有时归法钵，无意卧禅关。生灭了何碍，卷舒长自閒。寻常足避世，莫买沃洲山。
赠石给事拱辰
作者：王世贞
朝代：明

烈士婴逆鳞，岂在明月珠。念欲醒睡龙，润泽四海枯。我逢石中郎，白晰好丈夫。韶年入青琐，玉树含冰壶。气塞指鹿臣，愿行斩马诛。封事八九条，一一社稷谟。雷霆横白日，人鬼在须臾。九关虎豹号，魑魅亦揶揄。一为蔺生叱，万发立头颅。捶摘纷下来，血肉顿模糊。君家铁如意，欲碎红珊瑚。微贱何足言，毋乃圣德渝。昨窥中兴诏，坐见海宇苏。惜哉反掌间，迷阳罥天衢。岂不愿良臣，良臣不易图。搆茅漳伾傍，天锡万死躯。朝与牧竖出，夕归樵父俱。贫无南山田，足挂牛角书。余本骨体人，为君重踟蹰。男儿未盖棺，各自智其愚。宇宙大茫茫，努力爱前驱。
赠章道华宪副
作者：王世贞
朝代：明

相逢慷慨欲如何，桐柱铭成鬓未皤。病后风波无薏苡，归来天地有松萝。名山禽向终应遍，小径羊求好并过。为问洛阳车马客，千秋业就许谁多。
赠管将军守备杨舍
作者：王世贞
朝代：明

将军自称三百斤，跃马跳荡风前云。曾探虎穴得其子，未许麟阁像素勋。千金买名呼国士，百战捐身报知己。腰间若若未银黄，麾下纷纷半朱紫。玺书迭下明光宫，别部戈船始属公。古人不怕鸡林险，翻谓天将贵此翁。
赠胡生
作者：王世贞
朝代：明

秃衿单帻据胡床，白眼狂呼罄索郎。不为螟蛉收不得，千山秋色满奚囊。
赠苏山人
作者：王世贞
朝代：明

读君鹦鹉怨中辞，何似东方爱滑稽。俳调一成天笑动，黄金将出换蛾眉。
赠苏洲
作者：王世贞
朝代：明

此翁不知何许人，醉墨漓漇若有神。夜半酒醒寻不见，满天风雨散龙鳞。
赠范丫髻
作者：王世贞
朝代：明

一瓢更一杖，此外都不闻。瓢还颍水月，杖付葛陂云。挥手嵾山顶，却笑洪崖君。
赠范礼部
作者：王世贞
朝代：明

材美东南信有馀，士龙名下更无虚。蕝茅亲定句陈礼，袖草时存谏猎书。异日三禾应自协，于今八米许谁如。江湖岂必论同调，未拟新诗一起予。
赠茅生
作者：王世贞
朝代：明

暗投多失色，孤愤少知音。依旧丰城剑，空悬燕市金。冲牛国士气，买骏古人心。予亦浮湘者，谁当诵上林。
赠莆阳林致远
作者：王世贞
朝代：明

曾携银管侍瑶除，懒向王门曳敝裾。遗恨先朝诸殿榜，如何不遣仲将书。
赠莫山人之建康谒蔡侍郎
作者：王世贞
朝代：明

十年如罄著书忙，此日携书走建康。蜡屐仍堪朱雀雨，褐衣偏傲白门霜。穷时荃蕙须防化，暗里骊珠且慎藏。解道相逢谁倒屣，只今犹有蔡中郎。
赠蒋太学
作者：王世贞
朝代：明

深山爱淳朴，况尔足书诗。鸡黍乡情见，蚕桑岁事宜。不愁新酿乏，随分短筇支。是日蒋生径，唯应二仲知。
赠蓟州周都督
作者：王世贞
朝代：明

当年突骑满渔阳，幕府宁空赤白囊。一自军容开细柳，能令烽色避长杨。挥鞭坐画楼烦地，鸣镝遥飞瀚海霜。马上铙歌平寇日，好翻新曲顾周郎。
赠蔡二户部广平人
作者：王世贞
朝代：明

九天春色散铜龙，黄纸年年免上供。刍粟如山挥不尽，君家兄弟领司农。参差鹓序进贤冠，不独兄难弟亦难。解道滹沱饶紫气，至今双璧在邯郸。
赠蔡二户部广平人·其一
作者：王世贞
朝代：明

九天春色散铜龙，黄纸年年免上供。刍粟如山挥不尽，君家兄弟领司农。
赠蔡二户部广平人·其二
作者：王世贞
朝代：明

参差鹓序进贤冠，不独兄难弟亦难。解道滹沱饶紫气，至今双璧在邯郸。
赠蔡大孝廉
作者：王世贞
朝代：明

诛茅小隐地，授草里中师。时着莱子服，从呼蔡克儿。为亲恒讳老，揽胜不称疲。语及承欢事，潸然吾自悲。
赠蔡汝立乞志铭归
作者：王世贞
朝代：明

三尺孤坟五尺碑，中郎题字色为丝。莫愁名姓长埋没，渐有人呼蔡克儿。
赠蔡生去疾
作者：王世贞
朝代：明

老觉朱弦倍可怜，那能对尔不蝉连。名从元礼门中得，酒爱知章水底眠。物色要搜瀛海外，风流须问建安前。莫夸仙骨天台易，不浅丹房四十年。
赠虎跑泉庵良缙上人
作者：王世贞
朝代：明

虎跑閒居二十年，可曾双虎到兹泉。山神纵有皈依念，其那山僧入四禅。
赠袁履善长史同年
作者：王世贞
朝代：明

霜髯此日围棋叟，绿鬓当年同舍郎。出仅一身何假锸，行逾千里不赍粮。未论缁素皆亲属，才得湖山即故乡。似尔萧疏吾亦易，槛猿笼鸟更茫茫。
赠袭克懋文学
作者：王世贞
朝代：明

潦倒青衫也不贫，济南诗样诵来新。相逢莫怪难分手，白雪楼中纵酒人。
赠西域无名苾刍
作者：王世贞
朝代：明

离车边地种，能不羡支那。久客秦音惯，无师梵字讹。羼提游自稳，檀越见偏多。莫以流沙隔，犹堪只履过。
赠詹常卿与其弟仲发两茂才
作者：王世贞
朝代：明

詹家玉树两分行，文酒丹青事事强。却有一言应莫笑，不知谁得使君狂。水到休阳分外清，乔髦二子早知名。争先出匣龙渊色，容易交他乐令评。
赠詹常卿与其弟仲发两茂才·其一
作者：王世贞
朝代：明
体裁：七言绝句

詹家玉树两分行，文酒丹青事事强。却有一言应莫笑，不知谁得使君狂。
赠詹常卿与其弟仲发两茂才·其二
作者：王世贞
朝代：明

水到休阳分外清，乔髦二子早知名。争先出匣龙渊色，容易交他乐令评。
赠许殿卿左迁镇夷州
作者：王世贞
朝代：明

送子城东门，言适万里道。维昔罗施境，亥步困周讨。高天閟清泠，毒雾施百草。鼪鼯窜深穴，山都啼木杪。霮霮去踪绵，悠悠回轮渺。妖氛缠南极，汗漫无时晓。在远虽明代，犹虞不自保。兰荃饶香泽，金气成枯槁。何以贻所欢，誓言偕衷好。
赠谈参军思重
作者：王世贞
朝代：明

清世何缘有避雠，为贪山色秣陵游。间从方外称司马，懒向田间诧故侯。王谢风流杯底出，秦淮烟月画中收。官衙不少如渑酒，君但来过缓客愁。
赠谈思重中军饷上谷便道还里
作者：王世贞
朝代：明

莫从浮白叹离群，转饷由来第一勋。慷慨刘生初出塞，诗书郤氏旧中军。征帆欲指江南雨，归橐犹残蓟北云。倘许吴儿歌子夜，平羌新谱若为分。
赠谢榛
作者：王世贞
朝代：明

脱屣平原客，振衣燕昭台。吾人实龙矫，白日天崔嵬。广陆奏清商，悲风四垂来。俯仰狎世观，一二当中怀。极厄不顾知，中介有馀谐。亲者无愧亲，排者任其排。萧索一韦裳，傲睨千古才。扰扰冠盖徒，零落青门埃。
赠谭道人
作者：王世贞
朝代：明

为余三月住，寄食赞公房。却问香积饭，何如太乙粮。昂藏九秋鹤，悦怿三春柳。宛似谭景升，化书可成否。闻汝返金山，何不焦山住。焦光虽苦生，郭第能供具。汝携王孙诗，为标国香集。将过沅澧间，秋兰见应泣。
赠谭道人·其一
作者：王世贞
朝代：明

为余三月住，寄食赞公房。却问香积饭，何如太乙粮。
赠谭道人·其三
作者：王世贞
朝代：明

闻汝返金山，何不焦山住。焦光虽苦生，郭第能供具。
赠谭道人·其二
作者：王世贞
朝代：明

昂藏九秋鹤，悦怿三春柳。宛似谭景升，化书可成否。
赠谭道人·其四
作者：王世贞
朝代：明

汝携王孙诗，为标国香集。将过沅澧间，秋兰见应泣。
赠通帅袁君正
作者：王世贞
朝代：明

忆昨匈奴十万骑，连烽上烛甘泉红。穹庐韦鞲蔽原野，殷殷鼓角驱丰霳。老人伏颈刃洗血，少女椎结骑花骢。岂无棘门诸将士，噤手欲堕乌号弓。是时兵机戒顷刻，天子昼坐明光宫。敖仓积粟数百万，不救赍敌何匆匆。相言主臣幸无恙，蜡书直入回重瞳。节符三发旌守土，益以副帅今袁公。袁也手提一长剑，灿如白雪凌崆峒。恩收健儿共肝胆，气夺万众无英雄。旄头凝冰代马尽，太白入月秦关通。将军按甲息馀勇，辕门大旗横朔风。投壶雅歌太平事，衽革尝胆将无同。野人倘忆城下辱，太史犹闻书土木。挥鞭直踏燕然山，一洗穹碑为余读。
赠邵都阃
作者：王世贞
朝代：明

天阔千帆霁色多，一麾鱼丽满江沱。轻裘似学羊开府，高柱仍闻马伏波。业尽黄金归剑客，功成青简有铙歌。草堂新傍花溪好，倘许元戎小队过。
赠邵都阃迁惠潮参将
作者：王世贞
朝代：明

长闻借箸参戎幕，始见移营出瘴沙。鲸岛夜严千舸月，羊城春散万人家。将军别诏师横海，天子新名县获嘉。莫惜斗来金印大，功成看取鬓边华。
赠邹黄州彦吉迁闽学宪彦吉之先为宋忠公浩其外大王父则魏恭简公尝视两省学政者也
作者：王世贞
朝代：明

骊歌赤壁尚相闻，绛帐闽天已似云。不为圣朝偏贵少，几人循吏复能文。道乡遗脉从看大，宅相余光久借分。处处江山俱动色，一诗先报武夷君。
赠郑侍御子义
作者：王世贞
朝代：明

衣绣翩翩？带垂，看君真是郑当时。每逢佳客必青眼，况复诸郎多白眉。老去壶中宽世界，名成谷口动京师。吴姬压酒齐讴倡，那得秋霜上鬓丝。
赠郑侍御子义
作者：王世贞
朝代：明
体裁：七言律诗

衣绣翩翩�带垂，看君真是郑当时。每逢佳客必青眼，况复诸郎多白眉。老去壶中宽世界，名成谷口动京师。吴姬压酒齐讴倡，那得秋霜上鬓丝。
赠郑山人
作者：王世贞
朝代：明

田父归来畏争席，生不能学天目徐卿，典衣沽酒长醉客，弇园勺水一拳石。又不能学太湖三万六千顷，洞庭七十二峰，粘天插天碧。郑子移家西洞庭，雅与徐卿称莫逆。人生获此二绝良以快，忽复担簦剥啄破我衡门色。汝既不愿作万户侯，又何必要识韩荆州。牛腰一束尽行卷，快语自足夸千秋。男儿脚底路何限，内则五岳外十洲。郑子黑髭须，其根雪千茎。饮酒不三勺，盎然双颊赪。口如崩峡江涛倾，？然一笑谓我胜徐卿。谓胜徐卿已非偶，复谓弇园自佳岂复须洞庭。亦知前言戏我耳，君不读蒙庄子，斥鴳抢榆大鹏九万里，逍遥之游竟如此。
赠郑山人
作者：王世贞
朝代：明
体裁：古风

田父归来畏争席，生不能学天目徐卿，典衣沽酒长醉客，弇园勺水一拳石。又不能学太湖三万六千顷，洞庭七十二峰，粘天插天碧。郑子移家西洞庭，雅与徐卿称莫逆。人生获此二绝良以快，忽复担簦剥啄破我衡门色。汝既不愿作万户侯，又何必要识韩荆州。牛腰一束尽行卷，快语自足夸千秋。男儿脚底路何限，内则五岳外十洲。郑子黑髭须，其根雪千茎。饮酒不三勺，盎然双颊赪。口如崩峡江涛倾，�然一笑谓我胜徐卿。谓胜徐卿已非偶，复谓弇园自佳岂复须洞庭。亦知前言戏我耳，君不读蒙庄子，斥鴳抢榆大鹏九万里，逍遥之游竟如此。
赠郑老还赵
作者：王世贞
朝代：明

握手悲歌荐浊醪，别离人世几吾曹。行边落日滹沱壮，醉里谈天碣石高。千乘风云仍白璧，百年湖海自绨袍。茂陵词赋空相待，枚叔王门可重劳。
赠郭子
作者：王世贞
朝代：明

紫髯狐腋自翩翩，万里风烟指掌前。策杖天穷章亥步，然藜夜校景纯篇。城佳白马时能识，地暖青牛可再眠。好杜悬河吾薄晓，吴山何地不堪怜。
赠郭开府帅南粤
作者：王世贞
朝代：明

虎符金印出长安，主圣连登上将坛。百粤旗开鱼鸟色，三吴剑夺女牛寒。帆樯带日雄争舞，组练衔云静不欢。君去浣花花自发，谁堪小队驻江干。
赠郭舜举祠部新婚
作者：王世贞
朝代：明

才子当今顾彦先，燕中花柳胜伊川。自从二陆为文友，乞得云间赠妇篇。红蜡初镕双凤皇，新诗句好自催妆。不须谈到如皋后，一笑先应唤郭郎。
赠郭舜举祠部新婚·其一
作者：王世贞
朝代：明

才子当今顾彦先，燕中花柳胜伊川。自从二陆为文友，乞得云间赠妇篇。
赠郭舜举祠部新婚·其二
作者：王世贞
朝代：明

红蜡初镕双凤皇，新诗句好自催妆。不须谈到如皋后，一笑先应唤郭郎。
赠钱效拙六帙寿言二绝句
作者：王世贞
朝代：明

钱翁长余星一周，十年先着鹿皮裘。如逢海上添筹客，为我聊呼第二筹。鲁连乍觅东海住，安期复从海东来。饮君寿酒君试问，为是仙才说客才。
赠钱效拙六帙寿言二绝句·其一
作者：王世贞
朝代：明

钱翁长余星一周，十年先着鹿皮裘。如逢海上添筹客，为我聊呼第二筹。
赠钱效拙六帙寿言二绝句·其二
作者：王世贞
朝代：明

鲁连乍觅东海住，安期复从海东来。饮君寿酒君试问，为是仙才说客才。
赠长兴钟生
作者：王世贞
朝代：明

千金欲尽一身轻，缓颊浮云共此生。醉里论交醒后失，不妨秋色卧菰城。
赠闽人姚应诰林谐林故司寇汝雨公子也
作者：王世贞
朝代：明

姚生拥鼻无闽语，林子裁篇有父风。怪得延津饶紫气，赠余双剑有雌雄。
赠陆丈人
作者：王世贞
朝代：明

逢君衢路间，憔悴车马姿。斗酒相慰劳，拂拭故冠衣。长跪问旧乡，掩涕不自支。催徵多异政，庐井无新炊。昔为州郡佐，投劾强言归。今者一老翁，县官更相欺。弱息苦不任，白首愿多违。谁云田家乐，翻令仕路嗤。彭泽者何人，当其归去时。种秫以卒岁，高枕咏皇羲。我欲营菟裘，太息不成辞。
赠陆成叔山人新居
作者：王世贞
朝代：明

薄俗人难傍，穷居地自偏。何妨号城市，亦自饱云烟。入坐青山满，沿阶绿树圆。馔饶三九菜，酒靳十千钱。驻户桓生马，裁诗薛氏笺。仍夸有奇绩，校得子虚篇。
赠陆生
作者：王世贞
朝代：明

自贪林下日，生计未全疏。时展滑稽传，间窥玄素书。因君获二妙，顾我罢三馀。尽可扶衰病，青山恣所如。
赠陆生生尝从军得官而善按摩多戏术
作者：王世贞
朝代：明

翩翩裘马侠儿风，青眼人间计未穷。早岁散金收剑客，中年飧玉礼壶公。颜从熊鸟方中驻，樽向鱼龙戏里空。日月任他双转毂，江湖随意一飘蓬。
赠陈簿
作者：王世贞
朝代：明

楚臣衔愤出昭关，五岳犹然方寸间。说与傍人谁解惜，不如攲枕看钟山。由来避世有墙东，祗合丹阳作寓公。新社总知无约束，酒垆诗卷任春风。
赠陈簿·其一
作者：王世贞
朝代：明

楚臣衔愤出昭关，五岳犹然方寸间。说与傍人谁解惜，不如攲枕看钟山。
赠陈簿·其二
作者：王世贞
朝代：明

由来避世有墙东，祗合丹阳作寓公。新社总知无约束，酒垆诗卷任春风。
赠魏生十四韵吾迩来未尝作此许人语也其毋负我
作者：王世贞
朝代：明

秀气钟全魏，名家自信陵。风期一代出，眉宇九秋澄。龙产看为骥，鲲游化是鹏。霜蹄宽小蹶，月窟勇先登。法取夔州细，才从大历增。五言融摆脱，只字斗骁腾。不作依刘表，谁堪御李膺。天雄驱建节，云卧夺中兴。得汝愁真破，归与老自矜。句淘漳水浊，谈削太行层。白雪无前后，朱颜有爱憎。流年姑裋褐，要路阻担簦。骨在金终许，胫伤玉可凭。还将代兴意，对酒颂如渑。
赠魏顺甫
作者：王世贞
朝代：明

此道榛芜日，谁当草昧才。用专愁鹘视，心远钓鳌回。狂简缘吾得，声名舍众裁。须令屈宋后，岳色重崔嵬。
赠黄鹄
作者：王世贞
朝代：明

道子粗豪故有神，精微仍数李公麟。何当扫尽铅华态，貌得乾坤万古真。誓墓归来老病身，无心去逐世间尘。与君轰饮君犹恨，不写人间第一人。
赠黄鹄·其一
作者：王世贞
朝代：明

道子粗豪故有神，精微仍数李公麟。何当扫尽铅华态，貌得乾坤万古真。
赠黄鹄·其二
作者：王世贞
朝代：明

誓墓归来老病身，无心去逐世间尘。与君轰饮君犹恨，不写人间第一人。
赫侍御按蜀见讯以所作金紫桥诗刻及吕仙翁赠诗见示有答
作者：王世贞
朝代：明

白简丹心奉圣朝，犹能清念及渔樵。即看赪尾双鱼色，至自骢蹄万里桥。夔子暮云应独袅，蓬婆春雪为谁骄。吕翁虚有邯郸赠，叱驭王尊岂惮遥。
走笔二绝赠弈者刘生
作者：王世贞
朝代：明

曾陪太傅东山墅，不向君王赌郡符。敲罢一枰何所道，片帆秋色满江湖。金沟清泚楝花香，一局逢君坐夕阳。莫向秋风誇石室，人间岁月野夫长。
走笔二绝赠弈者刘生·其一
作者：王世贞
朝代：明

曾陪太傅东山墅，不向君王赌郡符。敲罢一枰何所道，片帆秋色满江湖。
走笔二绝赠弈者刘生其二
作者：王世贞
朝代：明
体裁：七言绝句

金沟清泚楝花香，一局逢君坐夕阳。莫向秋风誇石室，人间岁月野夫长。
走笔再送冯使君之楚
作者：王世贞
朝代：明

三吴重地古来闻，全楚雄藩更不群。江岸送迎饶竹马，何人不颂大冯君。卷雾凌风青雀开，分明一坐玉山来。悬知傲杀南楼月，重见千秋庾亮才。
走笔再送冯使君之楚·其一
作者：王世贞
朝代：明

三吴重地古来闻，全楚雄藩更不群。江岸送迎饶竹马，何人不颂大冯君。
走笔再送冯使君之楚·其二
作者：王世贞
朝代：明

卷雾凌风青雀开，分明一坐玉山来。悬知傲杀南楼月，重见千秋庾亮才。
走笔呈王使君
作者：王世贞
朝代：明

开府楼船十万师，旌旗摇曳海天移。风清月堕莲香夜，唯有渔舟一叶知。饱饭松风任意眠，晚凉移枕听新蝉。江州卤簿时时过，懒向人间乞酒钱。
走笔呈王使君·其一
作者：王世贞
朝代：明

开府楼船十万师，旌旗摇曳海天移。风清月堕莲香夜，唯有渔舟一叶知。
走笔呈王使君·其二
作者：王世贞
朝代：明

饱饭松风任意眠，晚凉移枕听新蝉。江州卤簿时时过，懒向人间乞酒钱。
走笔寿表兄盛氏
作者：王世贞
朝代：明

竹林虽好未堪求，嵇阮那能到白头。七十古稀君自爱，何曾一醉不风流。遇酒须倾醉即眠，自称臣是酒中仙。仙家未必能胜此，不起贪嗔七十年。
走笔寿表兄盛氏·其一
作者：王世贞
朝代：明

竹林虽好未堪求，嵇阮那能到白头。七十古稀君自爱，何曾一醉不风流。
走笔寿表兄盛氏·其二
作者：王世贞
朝代：明

遇酒须倾醉即眠，自称臣是酒中仙。仙家未必能胜此，不起贪嗔七十年。
走笔恼徐汀州入计
作者：王世贞
朝代：明

尔时邢州侯，伏谒上帝前。称友四五臣，各自操其权。清狂在膏肓，一切不受痊。朝拥红鹔鹴，夕挂酒垆边。北斗神浆竭，南斗为相延。大呼阳春倡，忽恼天公眠。擿令巨鳌走，漂沦众神仙。岳分太古色，海吐齐州烟。君今五马去，亦自称朝天。回首阊阖空，其臣谁复然。乃知宇宙能作态，风雨一度三千年。
走笔赠张将军赴岭外
作者：王世贞
朝代：明

毋烦薏苡后车传，自有清风扫瘴烟。压载他年借廉石，盟心今日试贪泉。
走笔题雪泉图赠彼上人者不知能酬对否
作者：王世贞
朝代：明

仲冬十一月，三峨岭头百丈雪。春风二月天，三峨峡中百道泉。山僧住山不论岁，手爇松枝令江沸。未解泉能雪如白，且夸雪与泉同味。是雪为泉人尽知，煮泉煮雪从汝为。第探此雪真面目，记取高秋未结时。
赴楚出门即事有感
作者：王世贞
朝代：明

江山虽自好，其奈倦游情。酬酢无同辈，行藏似隔生。低眉新礼数，染指旧功名。岂有雕虫客，能为世重轻。亦晓功名际，踟蹰计未真。暑憎腰带重，衰怯鬓丝新。欲作思归语，其如送远人。娇儿白似雪，遮莫唤爷频。
赴楚出门即事有感·其一
作者：王世贞
朝代：明

江山虽自好，其奈倦游情。酬酢无同辈，行藏似隔生。低眉新礼数，染指旧功名。岂有雕虫客，能为世重轻。
赴楚出门即事有感·其二
作者：王世贞
朝代：明

亦晓功名际，踟蹰计未真。暑憎腰带重，衰怯鬓丝新。欲作思归语，其如送远人。娇儿白似雪，遮莫唤爷频。
赴青任晓行沧州道中
作者：王世贞
朝代：明

喔喔荒鸡啼不休，城头击鼓导鸣驺。自怜岐路几时尽，即厌衣簪何处投。举目风云还一哂，褰帷星斗忽群流。何人为致新丰酒，剩有诗篇缓客愁。
赵中丞良弼便道过里为促其行
作者：王世贞
朝代：明

武昌为祖接天开，六月风清御史台。休汝莫令车骑众，燕中专待一骢来。
赵仁甫孝廉来乞其父墓文留山园少时赋此志别
作者：王世贞
朝代：明

几树孤山雨后香，薄寒憔悴缟衣裳。未论诗句清堪比，情性都来似赵郎。弇园春昼但高眠，箧底都无谀墓钱。挥草为君生别泪，一江烟雨孝廉船。
赵仁甫孝廉来乞其父墓文留山园少时赋此志别·其一
作者：王世贞
朝代：明
体裁：七言绝句

几树孤山雨后香，薄寒憔悴缟衣裳。未论诗句清堪比，情性都来似赵郎。
赵仁甫孝廉来乞其父墓文留山园少时赋此志别·其二
作者：王世贞
朝代：明

弇园春昼但高眠，箧底都无谀墓钱。挥草为君生别泪，一江烟雨孝廉船。
赵凡夫游太学太学师为赵丈汝师其父少参公凡夫之王父佥宪公同年也
作者：王世贞
朝代：明

少年文采宋王孙，二水三山绕帝阍。携得通家名刺在，不妨长揖叩龙门。桥门霜色凛峥嵘，朴教犹存圣世名。何事书生纷负笈，几人千载遇阳城。
赵凡夫游太学太学师为赵丈汝师其父少参公凡夫之王父佥宪公同年也·其一
作者：王世贞
朝代：明
体裁：七言绝句

少年文采宋王孙，二水三山绕帝阍。携得通家名刺在，不妨长揖叩龙门。
赵凡夫游太学太学师为赵丈汝师其父少参公凡夫之王父佥宪公同年也·其二
作者：王世贞
朝代：明

桥门霜色凛峥嵘，朴教犹存圣世名。何事书生纷负笈，几人千载遇阳城。
赵司成邀同王光禄赏王贡士园芍药前是已醉牡丹下矣芍药尤盛丽可爱赋此与之
作者：王世贞
朝代：明

四月王园醉牡丹，仍逢芍药拥朱栏。毋论百种俱争媚，为殿群芳且细看。谑浪古时传洧水，风流今日冠长干。莫将倾国虚相让，谁似霓裳舞玉盘。
赵君自练川广文迁宰石埭石埭汉陵阳也窦先生子明以循吏仙去君素好道请于乩而得仙篆金丹四百字故以拟之
作者：王世贞
朝代：明

陵阳山头黄鹤池，夜半呼鹤仙人骑。仙人拍手上天去，丹台朱实时累累。汝乡麟脯那用擘，吾家玉棺不得奇。窦令不来赵令至，古今亦是须臾事。案头黄老五千言，囊底素书四百字。双凫肯似孤鹤孤，劝君且赴尚书会。
赵承旨为恭阇黎写经毕以诗乞茶真迹在余所戏代恭荅
作者：王世贞
朝代：明

玉堂润笔元无价，珍重吴兴祇换茶。但使毫端吐舍利，一蒙山顶属君家。
赵承旨天闲五马图歌
作者：王世贞
朝代：明

吾闻天子之乘有六马，五马无乃诸王侯。飞黄一骨立天仗，兹白廿足閒清秋。有金不敢将络头，奚官屏立气致柔。玉毫如霜落劲刷，俶傥暂摄归优游。银槽苜蓿露不收，绿波溢吻芬锦韝。悬蚕齿戛快自酬，宛如双虹籋云浮。功成身贵人不知，奉车骖乘白玉墀。君王纵复日三顾，此足敢忘追咸池。吴兴学士曹韩师，写出蹀躞千金姿。得非饮至平南时，数百万匹皆权奇。呜呼渥洼之种悲不悲，真龙却走阴山垂。
赵松雪重江叠嶂图歌
作者：王世贞
朝代：明

昔登江上山，颇爱江上句。天际识归舟，云中辨烟树。长风不起渔歌閒，大鹄小凫争往还。坐身突兀峭茜表，著眼莽苍熹微间。归来举头触四壁，但觉膏肓有泉石。谁洗丹青开墨素，令我苍翠流裀席。摩挲旧游亦如此，彷佛烟霞指端起。山凹那当别有云，天低不辨谁为水。吴兴王孙妙自知，不讳前身为画师。直将平远苕霅趣，写出滉瀁金焦奇。老夫手挈卢敖杖，更办鸱夷五湖舫。欲作寰中汗漫游，即披此卷神先往。
赵汝师宫洗领少司成以野服过我草堂言别作
作者：王世贞
朝代：明

当时双凤向朝阳，此日三鳣集讲堂。黄绮可缘宫傅重，白衣时作野人装。旋分僧供茵蔯暖，小出村沽柏子香。非是木禅都不荐，慈悲一愿未曾偿。
赵高邮来亨以诗寄怀并示新集有答
作者：王世贞
朝代：明

曼容甘薄犹存秩，大阮虽归别有官。似尔早抛牛斗郡，半生长着鹿皮冠。酒如彭泽时愁少，家并匡庐好斗寒。所幸知音晚途在，朱弦流水不空弹。
越城曲
作者：王世贞
朝代：明

秦望画中山，若耶镜中水。十家九浣纱，为取苧萝女。
越裳操
作者：王世贞
朝代：明

赫赫文考，秉德渊冲。奕世而仁，八荒来同。彼荒越裳，侏㒧其音。何以贽我，有斐驯禽。驯禽伊何，耿介洁茂。言荐文庙，言扰灵囿。厥雊喔喔，厥羽鹤鹤。天质应金，其音中角。嗟予小子，敢尸国祥。无怠无荒，敬勖嗣王。
越裳操
作者：王世贞
朝代：明
体裁：琴操

赫赫文考，秉德渊冲。奕世而仁，八荒来同。彼荒越裳，侏俪其音。何以贽我，有斐驯禽。驯禽伊何，耿介洁茂。言荐文庙，言扰灵囿。厥雊喔喔，厥羽鹤鹤。天质应金，其音中角。嗟予小子，敢尸国祥。无怠无荒，敬勖嗣王。
踏莎行
作者：王世贞
朝代：明

玉琢娉婷，津含旖旎。青丝细绾双鸳尾。当时一寸暗同心，临岐总结秋波内。雁返吴枫，鱼游淮沚。那堪山岳仓皇起。便寻桃叶到天台，教予懒向空林醉。
蹛林歌
作者：王世贞
朝代：明

六骡马，白羽笴，嫖姚物故天助我。单于自将会蹛林，左贤一矢贯两禽。
轵深井里门行有叙
作者：王世贞
朝代：明

韩国嬖大夫，轵深里中客。车马委巷过，贵贱不相敌。长跪觞母前，别致金百镒。为母隐狗屠，未敢轻七尺。惟有径寸丹，耿耿桂其臆。母死服已除，慨焉欲有伸。大夫不共天，侠累相且亲。偻行至韩国，仗剑入其闉。长戟五百队，戢戢若鱼鳞。傍睨陛楯间，眇若无一人。挺刃不三挥，立斮其君臣。所当悉糜碎，愤血射青旻。皮面屠出肠，顷刻捐其身。法当购主名，千金尸诸市。亲友皆避匿，乃独惊其姊。抚尸独呼天，是轵深井里。聂姓以政名，心借严仲子。捐躯为其友，毁形为其姊。弟昔从母生，姊今从弟死。仲子愿已酬，株累亦可矣。安能顾区区，千秋掩贤弟。我欲竟此曲，一曲酒百卮。宁如豫与荆，身殁有余悲。
轻薄篇
作者：王世贞
朝代：明

末俗誇轻薄，轻薄生有馀。骄意盘眼睫，贵骨满头颅。仲氏二千石，伯兄千户侯。小弟颇妍好，出入尝奉车。大母脩成君，女姊班婕妤。问我汤沐邑，鄠杜最上腴。问我无名钱，敕赐蜀山垆。从奴衣火浣，下客蹑真珠。丸金弹飞鸟，椎铁击珊瑚。挥霍和氏璧，蹀躞大宛驹。臂鹰出长楸，斗鸡绝九衢。帟油雨击鞠，席绮寒摴蒲。调笑采桑妇，阑入酒家胡。腰间雌雄剑，双双玉辘轳。一日不出匣，中夜自呜謼。破壁藏翁伯，骂坐轻灌夫。七贵为低眉，将相薄不图。不礼关都尉，可怕执金吾。道逢谈天者，复矜意气殊。千秋若指掌，九州不足居。一言无骚雅，只字夺典谟。李耳老秃翁，仲尼亦竖儒。謦欬细旃表，立可成唐虞。飞书招越裳，挟箠鞭匈奴。宁必卿曹子，饮啖类屠沽。相睨不相下，异路请各趋。扰扰两蜉蝣，自贵亦自愚。宁知青门土，贤豪始同途。
辕马叹
作者：王世贞
朝代：明

辕马齧枯荄，枥马齧青草。辕马谓枥马，我欲之长道。劳者常苦饥，佚者常苦饱。幽州碧眼客，鸣鞭如鸱噭。银鬉凿落蹄，生怜为人好。
辛巳元日试笔
作者：王世贞
朝代：明
体裁：七言律诗

一室归来类僦居，不欣添岁不愁除。庭空爆竹如相借，户小屠苏顿有余。少为含饴淹孺子，依然抱影爱寒庐。新年处处交堪绝，祗许梅花未尽疏。
辛日之郊外小饮河亭即事
作者：王世贞
朝代：明

息驾古亭边，流飙入壮筵。太液分波润，长杨选胜偏。空林发鼓吹，曲岸绕楼船。碧云空际合，朱规树杪县。韦曲天尺五，新丰酒十千。所欣居冗散，况此乐游年。
辟支塔
作者：王世贞
朝代：明

自参薄伽梵，悔作辟支佛。舍利何足言，劫前一枯骨。
辰玉应试留都赋此赠之兼赠孟孺
作者：王世贞
朝代：明

欲识操觚业，为之无以为。熟若转丸蜣，专则抱卵鸡。灵台仅一寸，武火安所施。棘日垂没际，秋榜将放时。要须觅真我，勿述未波驰。一番煅炼过，大道将庶几。鹿鸣歌甫罢，红潮登脸色。十里卷珠帘，三衢缓金勒。勿起人我相，须藉恬澹力。徐卿子同好，翩翩厉风翼。今日双南金，他时契与稷。毋轻露宵光，世眼易为白。
辰玉应试留都赋此赠之兼赠孟孺·其一
作者：王世贞
朝代：明

欲识操觚业，为之无以为。熟若转丸蜣，专则抱卵鸡。灵台仅一寸，武火安所施。
辰玉应试留都赋此赠之兼赠孟孺·其三
作者：王世贞
朝代：明

鹿鸣歌甫罢，红潮登脸色。十里卷珠帘，三衢缓金勒。勿起人我相，须藉恬澹力。
辰玉应试留都赋此赠之兼赠孟孺·其二
作者：王世贞
朝代：明

棘日垂没际，秋榜将放时。要须觅真我，勿述未波驰。一番煅炼过，大道将庶几。
辰玉应试留都赋此赠之兼赠孟孺·其四
作者：王世贞
朝代：明

徐卿子同好，翩翩厉风翼。今日双南金，他时契与稷。毋轻露宵光，世眼易为白。
辰玉道兄游南雍应都试赋此期之
作者：王世贞
朝代：明

桥门经术冠诸生，艺苑风流更大名。但使茅家容季伟，不妨韦氏挺玄成。芙蓉榜下看云色，桃叶渡头歌月明。处处江山堪入画，还同平子赋南京。
辱存叔幼圜和过黄淳父诗再叠奉答
作者：王世贞
朝代：明

论文握手夕阳斜，罢酒还呼顾渚茶。久自中原无后进，渐来江表见名家。荆山月上人人玉，大庾春生树树花。莫以机云誇伯仲，至今千载恨才华。
辱宗伯李公赐和六章词丽意深不揣续貂四绝仰尘清览
作者：王世贞
朝代：明

天禄高从汉省开，著书谁似子云才。自言清净元无染，第少陶家归去来。六朝风调本无伦，结绮临春俗杀人。带得烟霞两三字，看君新句已如神。衫紫围金发正玄，如何称病倦朝天。君家玉局翁应笑，藏史埋名二百年。漏泄春风六和章，白门花柳尽施妆。王弘自有江州榼，莫向阳家典鹔鹴。
辱宗伯李公赐和六章词丽意深不揣续貂四绝仰尘清览·其一
作者：王世贞
朝代：明

天禄高从汉省开，著书谁似子云才。自言清净元无染，第少陶家归去来。
辱宗伯李公赐和六章词丽意深不揣续貂四绝仰尘清览·其三
作者：王世贞
朝代：明

衫紫围金发正玄，如何称病倦朝天。君家玉局翁应笑，藏史埋名二百年。
辱宗伯李公赐和六章词丽意深不揣续貂四绝仰尘清览·其二
作者：王世贞
朝代：明

六朝风调本无伦，结绮临春俗杀人。带得烟霞两三字，看君新句已如神。
辱宗伯李公赐和六章词丽意深不揣续貂四绝仰尘清览·其四
作者：王世贞
朝代：明

漏泄春风六和章，白门花柳尽施妆。王弘自有江州榼，莫向阳家典鹔鹴。
辱宗伯李公赐和六章词丽意深不揣续貂四绝仰尘清览永嘉方子谦能诗奕品在第二过武昌吴明卿特作长歌赠之既而薄游金陵无所遇将谒东诸侯于其行也得四绝句续明卿后·其一
作者：王世贞
朝代：明
体裁：七言绝句

可为金陵住少时，绿杨摇曳荫铜池。城南别墅家家有，祗是无人会赌棋。
辱襄王殿下有精镠轻箑之赐敬成五律为谢
作者：王世贞
朝代：明

襄王爱秋气，命驾陟兰台。偶听巴童曲，遥怜宋玉才。凉风纨扇发，明月烛银开。莫谓恩波浅，穷鱼正曝腮。
迁晋臬柳洲亭别省中诸老
作者：王世贞
朝代：明

五马踟蹰立翠微，与君何计不分违。江南佳丽如杭少，海内交游入晋稀。坐惜残更仍进酒，歌当别调易沾衣。湖山处处留人色，祇是浮云出未归。
过东阿怀古
作者：王世贞
朝代：明

步出齐东门，遥遥飞车壒。荒城阙睥睨，外与颓垣会。榛芜侵周道，鸟雀骄有赖。伫想英王风，凛焉今安在。千秋阿大夫，当时偶一败。茫茫长安日，归欤欲谁待。
过中山视故人赵参议时废疾者十二年矣
作者：王世贞
朝代：明

满庭黄叶满床尘，总为人疏鸟雀亲。与说病身应莫恨，何人不是半残人。多买城南种秫田，匡床拥被日陶然。真成四醉中山酒，不踏人间十二年。
过中山视故人赵参议时废疾者十二年矣·其一
作者：王世贞
朝代：明

满庭黄叶满床尘，总为人疏鸟雀亲。与说病身应莫恨，何人不是半残人。
过中山视故人赵参议时废疾者十二年矣·其二
作者：王世贞
朝代：明

多买城南种秫田，匡床拥被日陶然。真成四醉中山酒，不踏人间十二年。
过九江风迅不克上匡庐自嘲
作者：王世贞
朝代：明

月满清尊霞满裾，何人不信上匡庐。东风一夜吹帆去，估客江陵也不如。
过习家池亭
作者：王世贞
朝代：明

山简一时适，习家千古亭。中原天扰扰，刺史日冥冥。白帢人何在，铜鞮客试听。池留歌眼碧，峰压酒痕青。胜地真堪醉，清朝渐爱醒。婆娑欲小住，眠鹭起遥汀。
过于肃悯公墓岁复为己巳公立大功之日距今两甲子矣
作者：王世贞
朝代：明

正统逢今岁，边尘日暂蒙。乾坤三己巳，社稷一于公。不作青衣辱，依然黄屋崇。祁连赐冢地，石马汗秋风。
过于鳞郡斋分赋十二体
作者：王世贞
朝代：明

千峰西北拥岧峣，立马寒云豫让桥。俱道挂冠同指掌，不知山色为谁骄。
过于鳞郡斋分赋十二体得名字
作者：王世贞
朝代：明

春草骅骝出帝京，如何握手又孤城。主恩司马郎仍在，客礼元龙坐尽惊。稍为清樽驱黯澹，渐携孤抱斗峥嵘。朱弦晓并漳河色，白羽秋閒汉塞兵。闻道太行兼郡事，始知严助厌承明。新篇直已藏机甚，怪尔犹存海内名。
过于鳞郡斋分韵赋十二体得傍字
作者：王世贞
朝代：明

腰间辘轳剑，错莫无精光。不是芙蓉浅，纯钩北斗傍。
过亡妾殡所有感
作者：王世贞
朝代：明

绛罗长护曲阑干，树底春花不睹残。谁道殡宫荒垄畔，白杨吹送四时寒。去辞华屋傍荒丘，儿女呼娘不解求。任使破除情字尽，也应饶泪到心头。衫罗襚彩纵横叠，胡粉胭脂满鉴装。处处精神新分例，不曾听唤第三房。一尊浇罢自支颐，是妾须歌薄命辞。今日使君收涕后，药垆禅榻暂相随。
过亡妾殡所有感·其一
作者：王世贞
朝代：明

绛罗长护曲阑干，树底春花不睹残。谁道殡宫荒垄畔，白杨吹送四时寒。
过亡妾殡所有感·其四
作者：王世贞
朝代：明

一尊浇罢自支颐，是妾须歌薄命辞。今日使君收涕后，药垆禅榻暂相随。
过亡妾殡所有感其三
作者：王世贞
朝代：明
体裁：七言绝句

衫罗襚彩纵横叠，胡粉胭脂满鉴装。处处精神新分例，不曾听唤第三房。
过亡妾殡所有感其二
作者：王世贞
朝代：明
体裁：七言绝句

去辞华屋傍荒丘，儿女呼娘不解求。任使破除情字尽，也应饶泪到心头。
过京山王太仆汝化期还日过饮以病从汉江抵省太仆有作赋此解嘲
作者：王世贞
朝代：明

十载登龙愿不违，见来词赋有光辉。已拚送酒陶家醉，敢作凌风列御归。席畔黄花寒不负，江头青雀病相依。谁言郢里今辽落，白雪逢君片片飞。
过从子学贤饮
作者：王世贞
朝代：明

小阮才余犊鼻裈，海棠花底奏清尊。春光如此休教负，明日催租任打门。
过修武有叹
作者：王世贞
朝代：明

淮阴下广武，张耳佐其师。全赵俱胁息，彊燕自风披。忽逢隆准使，赤节艴朝煇。斥易两雄帅，脱若提婴儿。剪楚朝奏勋，夕乃失临菑。所以云梦游，遂成曲逆奇。蒯武岂不藏，带砺乃吾欺。纯心奉明主，加罪宁乏辞。九族为君尽，千载令人疑。
过八公山作
作者：王世贞
朝代：明

八公昔事淮南王，丹成不救淮南亡。人言淮王上天去，八公骖乘同翱翔。不然五百馀年后，能使氐眼成苍茫。白石依然白鼻马，绿杨俱作绿沈枪。晋祚灵长岂在汝，呜呼女辈诚荒唐。君不见淮南城外兵百匝，淮南令公朝玉皇。
过冶泉
作者：王世贞
朝代：明
体裁：五言律诗

偶经盘石坐，下有暗泉过。受月苔阴少，分云竹色多。幽岩答樵斧，小屋见渔蓑。不浅沧浪兴，风尘可奈何。
过分水作
作者：王世贞
朝代：明

一水双分作顺流，风帆唤月不须收。拈将印渚脩龄语，翘足微吟下济州。
过华二作
作者：王世贞
朝代：明

君家酿色何所似，为似君圃千琅玕。和风细吹若下皱，白云不散潇湘寒。即无嵇阮能自入，倘许求羊时与欢。应道醉来容易去，柳烟花月梦中残。
过华大作
作者：王世贞
朝代：明

高柳垂丝拂径苔，入门青眼便应开。墨留张史云烟字，茗出嵇生沆瀣杯。不独君斋千古色，亦知吾党异时才。临岐最爱湖头水，为许浮家易往来。
过华师学士作
作者：王世贞
朝代：明

此日仍叨杖屦从，向来名姓忆登龙。书成綵笔誇玄草，家近青山比素封。海内声名时睥睨，故人文酒日从容。绝怜身似彭宣戆，许醉华堂第几重。
过叶子寅作
作者：王世贞
朝代：明

此日因君驻笋舆，即看骚雅未全疏。剑题吴里鱼肠字，帖辨征西䘍尾书。斗茗涛声生几席，移床山色在庭除。幽兰薜荔真成隐，尚有长杨问子虚。
过叶子寅作
作者：王世贞
朝代：明
体裁：七言律诗

此日因君驻笋舆，即看骚雅未全疏。剑题吴里鱼肠字，帖辨征西虿尾书。斗茗涛声生几席，移床山色在庭除。幽兰薜荔真成隐，尚有长杨问子虚。
过吴太学新园赏菊卜夜作
作者：王世贞
朝代：明

门外轩车若水流，能虚要地结清幽。连峰半隐嵯峨阁，暗室中穿窈窕沟。银烛媚回黄菊暝，绿窗骄借翠筠秋。狂夫丙夜犹呼酒，寄语陈遵辖慢投。
过喻使君邦相郡斋与其尊大夫八十翁四孙及通家余子小饮有述
作者：王世贞
朝代：明

十年刺敝长清狂，悬榻传呼已下梁。何忝朋车仍向吕，别从文苑得龚黄。筵中凤有将雏曲，膝下龙传上客觞。不为老夫疏笔札，欲标高榜德星堂。
过固始许忠节公祠
作者：王世贞
朝代：明

朱邸殽烝伏兵发，少年使者眦独裂。建礼门前一腔血，飞作彭湖斗间铁。义旗十万横江起，忽有长虹穿贼垒。一时缚累如缚豕，逝者人耶生者鬼。龙章再锡帝宠稠，犹闻曲突心未酬。不令长孺寝逆谋，汉阙要挂吴王头。固始祠中柏色古，父老椎牲考钟鼓。南有孙侯北有许，令人扼腕悲壬午。
过固始许忠节公祠
作者：王世贞
朝代：明

朱邸殽烝伏兵发，少年使者眦独裂。建礼门前一腔血，飞作彭湖斗间铁。义旗十万横江起，忽有长虹穿贼垒。一时缚累如缚豕，逝者人耶生者鬼。龙章载锡帝宠稠，犹闻曲突心未酬。不令长孺寝逆谋，汉阙要挂吴王头。固始祠中柏色古，父老椎牲考钟鼓。南有孙侯北有许，令人扼腕悲壬午。
过大宗伯徐公作
作者：王世贞
朝代：明

旧标通德宛如斯，屈指登堂十四期。不为龙门孤转峻，自缘狐性老多疑。谈深忽出忧天语，病久方知荷帝私。试捻霜髭两相问，于今得似秣陵时。
过大宗伯徐公留饮山池出所欢明童佐酒
作者：王世贞
朝代：明

轻榕小舫受凉釭，正及东山行乐时。杨柳腰新宫傅宅，芙容客满卫军池。朱颜不待餐云母，白苎亲调付雪儿。欢剧翻追少年事，射阳帆底对弹棋。
过大宗伯徐公留饮山池出所欢明童佐酒
作者：王世贞
朝代：明

轻榕小舫受凉飔，正及东山行乐时。杨柳腰新宫傅宅，芙蓉客满卫军池。朱颜不待餐云母，白苎亲调付雪儿。欢剧翻追少年事，射阳帆底对弹棋。
过天宁寺望塔有作
作者：王世贞
朝代：明

浮图隋宝额，舍利汉金人。龟捧云蚨篆，龙蟠海藏鳞。蹑空依日月，飞磴隔风尘。入夜铃时语，摩空雁欲驯。霞标象外矗，色界望中新。万劫留真地，诸天护法轮。空怜證圣眼，犹是滞凡身。为有摩尼在，金篦与问津。
过天津
作者：王世贞
朝代：明

此地辟天津，关城万马屯。势临南极迥，威拥上游尊。日月分三辅，风烟接九藩。雕盘秋气肃，鲸击夜涛奔。赤羽边庭檄，青油使者轩。北来多破胆，南望易消魂。人意明群盗，天心暗陆浑。凭舷仗尊酒，孤抱向谁论。
过姚园作
作者：王世贞
朝代：明

姚园聊属我，吴客自为群。白水秋先得，青山雨不分。藻翻鱼意乐，竹静鸟声闻。谈笑淹归马，冲泥恋夕曛。
过子与二十韵
作者：王世贞
朝代：明

汝官今复罢，吾晚欲看谁。一棹沧江色，孤城落木时。应门欢竞发，倒屣唤犹迟。青眼穷交甚，苍头夙嗜知。岕茶云入筥，渚稻雪分匙。软剥迎霜栗，纤供裛露葵。鹿寒红玉肪，鲂鲙白银丝。画烛双频换，清尊百不辞。坐移难辨客，谈胜各相师。远漏寒声短，疏棂曙影窥。凌兢追往事，飞动及新诗。天欲人才尽，身仍我辈私。总无惭凤德，应不悔蛾眉。野服安群态，时名舍众疑。酒徒殊未少，醉尉尔何为。老厌乾坤束，归凭日月欺。浮云轻剑玦，返路有埙篪。好展求羊径，重为嵇吕期。此生唯斗健，得句莫伤离。长揖苕溪畔，茫茫信所之。
过子游虞仲祠
作者：王世贞
朝代：明

一代言文学，千秋虞逸民。列星垂气象，沧海绌经纶。太上有立德，其先不辱身。遐哉不可见，吾请事斯人。
过定远问功臣遗迹有感
作者：王世贞
朝代：明

甲第杳非故，子城馀至今。烧痕寒不泯，沙色昼常阴。无复风云迹，偶然天地心。孝陵回首处，紫气一何深。
过定远问漆园不得
作者：王世贞
朝代：明

兹地有漆园，是否庄生庐。遗迹杳莫存，遗言亦成诬。北风捲地来，鹏翼寒不舒。岂必真逍遥，能无爱枪榆。不才惧凫烹，存者乃为樗。令我何所据，瞿然思遂初。
过巩华城
作者：王世贞
朝代：明

今皇御跸曾经此，雉堞龙蟠控上都。佳气迥从陵树发，白云回望汉宫铺。千金徙侠东填塞，三辅弛刑北备胡。涕泪棘门诸将士，城头月出有啼乌。
过弇园
作者：王世贞
朝代：明

平泉花木四时春，抛作朱崖万里身。争似弇园三五步，尽将春色付游人。
过张吏部留题
作者：王世贞
朝代：明

君家屏风五尺雪，上有颠蓑迹盘郁。麈尾蟏蛸半壁垂，胡床以外无长物。使君酒圣谁当敌，新丰酽夺梨花色。饮酣不识袁彦道，布帽已染吴兴墨。金壶丁丁水欲尽，临行掷杯意难忍。安能三日不相过，令我真成轻薄尹。
过徐咏怀古迹
作者：王世贞
朝代：明

芒砀云深千堞愁，长城脉绝万年筹。英雄尽起无亡鹿，富贵归来有沐猴。大泽龙蛇春并斗，中天日月晚双流。宁知过沛亲留饮，屠贩何人总彻侯。
过徐徵君作
作者：王世贞
朝代：明

城处无远瞩，念君亭馆幽。窥帘竹色动，隐几松阴流。道书久不读，清言时一酬。还能开径否，吾敢拟羊求。
过徐锦衣西园二首
作者：王世贞
朝代：明

主人如解子猷来，三径春风许暂开。百种花名斗金谷，半空松势压徂徕。飞觞倒入冰壶影，访迹徐披石鼓苔。行到溪山渐穷处，隔垣云色隐高台。丹崖软草藉金铺，翠壁繁花带绮疏。忽睹渔舟穿薜荔，才知魏阙有江湖。枝头鸟语听仍失，竹里云生看却无。谩道弇中应更好，老夫随处且卢胡。
过徐锦衣西园二首·其一
作者：王世贞
朝代：明

主人如解子猷来，三径春风许暂开。百种花名斗金谷，半空松势压徂徕。飞觞倒入冰壶影，访迹徐披石鼓苔。行到溪山渐穷处，隔垣云色隐高台。
过徐锦衣西园二首·其二
作者：王世贞
朝代：明

丹崖软草藉金铺，翠壁繁花带绮疏。忽睹渔舟穿薜荔，才知魏阙有江湖。枝头鸟语听仍失，竹里云生看却无。谩道弇中应更好，老夫随处且卢胡。
过德州不及访于鳞有寄
作者：王世贞
朝代：明

渭河新水淼漫漫，东望踟蹰思万端。我自可无衰凤叹，君今仍作卧龙看。归鸿落照乡心剧，立马浮云岱色残。岂是剡溪偏兴尽，古来天上聚星难。北风吹土染征裘，岐路安期可自由。疋练转深吴马色，千金不散鲍山愁。青萍合日方为剑，白雪寒时独倚楼。最好渐圆新夜月，片帆无赖下扬州。
过德州不及访于鳞有寄·其一
作者：王世贞
朝代：明

渭河新水淼漫漫，东望踟蹰思万端。我自可无衰凤叹，君今仍作卧龙看。归鸿落照乡心剧，立马浮云岱色残。岂是剡溪偏兴尽，古来天上聚星难。
过德州不及访于鳞有寄·其二
作者：王世贞
朝代：明

北风吹土染征裘，岐路安期可自由。疋练转深吴马色，千金不散鲍山愁。青萍合日方为剑，白雪寒时独倚楼。最好渐圆新夜月，片帆无赖下扬州。
过怀来罗将军驻兵因赠二绝
作者：王世贞
朝代：明

碧山无限锁龙堆，羌笛胡笳汉使哀。日暮春风鸣白羽，知君突骑射雕回。将军按甲古妫川，万马骄嘶苜蓿天。但使王庭能绝幕，未劳车骑勒燕然。
过怀来罗将军驻兵因赠二绝·其一
作者：王世贞
朝代：明

碧山无限锁龙堆，羌笛胡笳汉使哀。日暮春风鸣白羽，知君突骑射雕回。
过怀来罗将军驻兵因赠二绝其二
作者：王世贞
朝代：明
体裁：七言绝句

将军按甲古妫川，万马骄嘶苜蓿天。但使王庭能绝幕，未劳车骑勒燕然。
过息题息妫
作者：王世贞
朝代：明

君王爱侵地，贱妾偶酬心。欲竟无言恨，那堪言外深。
过扬州留寄方德新侍御
作者：王世贞
朝代：明

君前潞河发，我前广陵去。野人工策蹇，使者虚乘遽。北风江上来，停云冒成絮。归心亦如此，安能为君住。惆怅丛桂月，苍苍已如雾。含辛即路岐，摅衷在毫素。
过故人赵参议饮时以病归
作者：王世贞
朝代：明

当年紫马去长安，岂谓风尘早挂冠。丛桂长谣明月夜，据梧清枕白云寒。共思河朔诸贤饮，还问平原十日驩。我醉欲为歌伏枥，恐令如意碎琅玕。
过故凌京兆汝成墓有感
作者：王世贞
朝代：明

初日松楸地，相过倍黯然。古今杯酒得，生死谏书传。旧客西州泪，新题京兆阡。向来同病者，老诵独醒篇。
过故姚大名留饮有赠
作者：王世贞
朝代：明

十年襟尚一樽同，剩有东山且付公。兹日白门归傲吏，尔时青鬓试扶风。歌残伏枥心犹在，语到真乘境始空。翻恨夙生余习气，并将词笔叩文通。
过故张职方有赠
作者：王世贞
朝代：明

春风使者出长杨，斗酒相过夜未央。尔自归来愁醉尉，谁将名姓问降王。丝纶不尽青云偃，渔猎频输白日长。闻道普天犹战斗，可能无意向明光。
过故胡都谏祁礼作
作者：王世贞
朝代：明

两朝华省见风棱，万死孤臣气转增。枕草半沾忧国泪，饭蔬分供坐禅僧。人才论后多中驷，佛意明时失小乘。不信宦情夷甫薄，期君寒色对篝灯。
过故陆虞部第有感
作者：王世贞
朝代：明

昔余奉使还，两饮虞部家。虞部三郎君，各各斗豪奢。初筵行大白，邀我醉梅花。此梅十亩阴，老龙吐嵯岈。酒酣吹铁笛，万玉乱横斜。落月参黄昏，笑上白鼻騧。再醉牡丹亭，春光亦繁华。斗大赪金盘，朵朵压红纱。疑将并州刀，碎裁洞庭霞。珊瑚续夜照，不惜鞭日车。此乐难数得，往往逢人誇。转盼不十年，陵谷忽迁沦。牡丹剉食马，老梅斧为薪。东风依旧吹，惟见菜甲春。额是虞部额，人非虞部人。中有刁家奴，浊气搏秋旻。虞部昔肺腑，况乃手足亲。一为并吞念，百巧日夜新。二子散他州，长者委黄尘。问主既已非，此梅安足论。归来见儿竖，骄騃不能驯。抚心长太息，恻怆涕沾巾。
过新河呈大司空朱公
作者：王世贞
朝代：明

日出烟空匹练飞，大荒中划万流依。连山尽压支祁锁，逼汉疑穿织女机。九道徵输宽气象，六军容物迥光辉。甘棠欲让金堤柳，曾护司空却盖归。两朝三锡玺书专，自失流言格上天。功似玄熊官百揆，渠名龙首帝元年。飞艘雪拥吴都稻，系笮波穿少府钱。长孺于今称社稷，当时钜野总茫然。
过新河呈大司空朱公·其一
作者：王世贞
朝代：明

日出烟空匹练飞，大荒中划万流依。连山尽压支祁锁，逼汉疑穿织女机。九道徵输宽气象，六军容物迥光辉。甘棠欲让金堤柳，曾护司空却盖归。
过新河呈大司空朱公·其二
作者：王世贞
朝代：明

两朝三锡玺书专，自失流言格上天。功似玄熊官百揆，渠名龙首帝元年。飞艘雪拥吴都稻，系笮波穿少府钱。长孺于今称社稷，当时钜野总茫然。
过新第
作者：王世贞
朝代：明

压帘银蒜玉钩斜，数缕沈烟袅绛纱。曾向此中投一宿，不知端的是谁家。
过昌平拟上经略许中丞
作者：王世贞
朝代：明

豹隐终南夺，龙韬蓟北专。建牙三辅色，吹角七陵烟。星斗青萍外，关河紫气前。双雕下鸣镝，万马听挥鞭。辟易胭支岭，峥嵘苜蓿天。高楼明月啸，横槊大风篇。白发筹边早，黄金募士偏。还应报烽火，不复近甘泉。
过明卿分韵归字
作者：王世贞
朝代：明

猎猎西风吹客衣，空庭系马待斜晖。久拚高兴缘君发，无那清尊与病违。海内声名双睥睨，郢中歌调一翻飞。何须稚子投军辖，屈指交游未忍归。
过普济废寺遇秋空上人作
作者：王世贞
朝代：明

寺古僧庐尽，泥深旧径非。偶然逢宿衲，莞尔露禅机。宿火拨犹冷，残灯挑尚微。炊烟处处起，日晏澹忘饥。
过桃源作
作者：王世贞
朝代：明

沙深老树欲全髡，湍急停云势若奔。仅有堤存如瓠子，几曾花发号桃源。天过淮海疑全别，水出昆崙已自浑。却忆故乡诸季在，接䍦颠倒辟疆园。
过欧广文苜蓿斋与子与同赋
作者：王世贞
朝代：明

少年谁逐广文游，苜蓿盘空且为留。暂割半毡遗子敬，还将一榻下南州。抱来和璧知难夜，弹罢嵇琴别是秋。莫怪相逢誇邺客，至今何处儗风流。
过比部朱丈射陂草堂二首
作者：王世贞
朝代：明

客有孔融刺，君还徐稚床。著书深草色，悬璧竞湖光。意气寒温简，郎官岁月长。踟蹰醉将别，吾意未能忘。入君宴息处，香气似禅居。趺坐心相语，真文手自书。青天裋褐素，落日巾柴车。不道身犹贵，山人恐未如。
过比部朱丈射陂草堂二首·其一
作者：王世贞
朝代：明

客有孔融刺，君还徐稚床。著书深草色，悬璧竞湖光。意气寒温简，郎官岁月长。踟蹰醉将别，吾意未能忘。
过比部朱丈射陂草堂二首其二
作者：王世贞
朝代：明
体裁：五言律诗

入君宴息处，香气似禅居。趺坐心相语，真文手自书。青天裋褐素，落日巾柴车。不道身犹贵，山人恐未如。
过江一绝
作者：王世贞
朝代：明

江豚吹浪浪花飞，无数征帆下钓矶。饶他北固山头色，不傲江南旧布衣。
过沁州一舍大风雨即事
作者：王世贞
朝代：明

峭崿撑天漏，妖云蔽日翔。千山俱鼎沸，万树各鸱张。迸雨排银镞，飞湍挂玉梁。左担愁绝涧，西顾失连冈。湿束人偏小，愁催路转长。行行畏鱼腹，步步怯羊肠。自哂随车谬，翻疑叱驭狂。安危此身在，大地有康庄。
过浒墅关李启鉴司农要张毛钱吴诸名士饯送分韵得连字
作者：王世贞
朝代：明

枫桥暝色隐楼船，文彩风流尽此筵。诸友但能河朔饮，使君宁惜水衡钱。已将归思寻张翰，若个逃名似鲁连。乘兴偶然成别语，相期不必众人传。
过浔阳
作者：王世贞
朝代：明

功名侮余甚，厌之不能舍。试问庐山峰，可晓白司马。
过清流关
作者：王世贞
朝代：明

层崖一道写潺湲，知是清流旧日关。独树遥天挂霞色，尚疑飞将挟俘还。
过清源李宪使宴作
作者：王世贞
朝代：明

河山初执手，天地一掀髯。月拥齐藩节，霜回汉使幨。宦途乡语细，军令酒杯严。白苧调歌管，青衣度舞帘。香抄云子饭，洁称水晶盐。笳鼓行营急，兰膏北海淹。金吾应不怕，为许夜厌厌。
过滁州赠太仆簿许元复
作者：王世贞
朝代：明

邮亭徙倚对斜晖，宦兴如君可不微。小吏时时牵马过，新书种种换鹅归。苍山迹忆环滁古，青史人堪拟岘非。胜具自来饶许掾，莫教春色负褰衣。
过滁州邵少参
作者：王世贞
朝代：明

过君驷马里，逢君五马还。乍看仍似梦，稍定各开颜。白葛凉从进，清尊别任攀。环滁众峰色，彷佛越中山。
过潍县故孔北海祠作
作者：王世贞
朝代：明

威凤虽在罗，耻与凡枭近。神龙刬其角，目固无鲛蜃。火垂赤帝灭，风犹素王振。角总吐英谈，冠弱流乂问。平原援中绝，北海诚空奋。艰难傍馀爝，廓落甘异摈。交祢岂慕狂，拒郤焉为吝。巢倾卵俱覆，梁逝室亦震。反谐鄢陵祝，不睹山阳恨。余本骨体人，千秋凛遗荩。高咏长寝篇，分香随澌尽。
过王烈妇祠祠有丘给事记
作者：王世贞
朝代：明

径仄祠荒客倦看，乡人伏腊自衣冠。疏篁秃柏晚何意，伏雪淹霜春未寒。尚有生刍堪荐玉，岂因黄绢却回鞍。男儿七尺应无限，矫首风尘万事难。
过田家小饮有作
作者：王世贞
朝代：明

今晨风日佳，默默鲜所亲。改服从田父，相与过西邻。虽无超时韵，所得亦以真。约略婚嫁资，岁功稍一论。瓠壶盈浊醪，芋叶裹鲜新。谦言酌卮酒，仓卒无主人。啖我栖埘鸡，为尔代司晨。东壁吐蚕丝，可以充钓缗。笑谓指顾间，遂穷水陆珍。代主计则然，毋乃非嘉宾。隗俄复隗俄，目送西归轮。
过皖城
作者：王世贞
朝代：明

不问江南北，江风任往还。杯中是何物，青峭皖公山。
过瞻美弟饮题
作者：王世贞
朝代：明

傍水诛茅三五椽，网鱼沽酒杏花前。欲知何物堪难弟，夜半酣歌不肯眠。
过秋曹后怀棘寺旧欢寄谢诸丈人
作者：王世贞
朝代：明

棘寺饶期集，怜予齿最卑。暮云催握醑，秋雨听弹棋。攀附多先达，风流并我师。不堪今咫尺，相望即天涯。兴爱提壶语，归从款段催。落花风后径，芳树雨中杯。禄薄存交谊，官閒见吏才。未愁西省隔，折简即能来。忆尔郫筒酒，来从蜀客船。开尊须尽日，促席解忘年。懒即隗俄坐，酣仍鼓跌眠。只今云省夜，茶椀对残编。
过秋曹后怀棘寺旧欢寄谢诸丈人·其一
作者：王世贞
朝代：明

棘寺饶期集，怜予齿最卑。暮云催握醑，秋雨听弹棋。攀附多先达，风流并我师。不堪今咫尺，相望即天涯。
过秋曹后怀棘寺旧欢寄谢诸丈人·其三
作者：王世贞
朝代：明

忆尔郫筒酒，来从蜀客船。开尊须尽日，促席解忘年。懒即隗俄坐，酣仍鼓跌眠。只今云省夜，茶椀对残编。
过秋曹后怀棘寺旧欢寄谢诸丈人·其三
作者：王世贞
朝代：明
体裁：五言律诗

忆尔郫筒酒，来从蜀客船。开尊须尽日，促席解忘年。懒即隗俄坐，酣仍鼓跌眠。只今云省夜，茶碗对残编。
过秋曹后怀棘寺旧欢寄谢诸丈人其二
作者：王世贞
朝代：明
体裁：五言律诗

兴爱提壶语，归从款段催。落花风后径，芳树雨中杯。禄薄存交谊，官閒见吏才。未愁西省隔，折简即能来。
过维扬有怀子相
作者：王世贞
朝代：明

淮南万木落，蒹葭鸿雁秋。回瞻大江水，极眺黄河流。念此区中士，天翰阻同游。岩岩丽神京，英俊满宾帱。岂乏携手好，抗志乃绸缪。浮沉众自睹，安测衷所由。奈何各分离，徽音邈以脩。子如宵行烛，分辉均道周。予如汀际鸳，哀鸣望其俦。
过羊开府祠
作者：王世贞
朝代：明

但语羊公庙，那能不黯然。残碑无一字，堕泪有千年。敌折从恩巧，君明得让偏。吞吴付身后，荐杜及生前。似展襄江阔，长增岘首妍。习池南去是，也许世人传。
过莫丈方伯园亭示云卿
作者：王世贞
朝代：明

不爱泖中色，爱君池上閒。水缘书字黑，藓夺鬓丝斑。名理输前辈，风流亦可攀。嘉宾俨在侧，谁敢不脩颜。
过莫丈方伯园再过伯子云卿园作
作者：王世贞
朝代：明

别分仁诲第，自起辟疆园。窈窕藏春癖，萦纡选胜繁。倒池深柳色，微雨逗禽言。梓泽真堪号，潘诗许再论。地应占宅相，书可胜家尊。看竹知无忤，王郎好弟昆。
过莫公远草堂有作
作者：王世贞
朝代：明

流水欲尽处，见君白云堂。谁云四立壁，解有双脩篁。开卷动秋色，谈诗过夕阳。出门一长啸，迥尔高天苍。
过西邻许子看菊时曹子家傍焉
作者：王世贞
朝代：明

篱边五色傲霜花，白酒黄鸡不用赊。乘兴即来酣即去，许家的的胜陶家。千钱不枉买西邻，浊酒墙头无限春。曹伯许男容入会，老夫叨长号王人。今年菊种家家少，独自君篱细叶多。差胜江州王刺史，不须携酒也相过。醉眼摩娑不肯还，任他醮鼓也如闲。才穿丁邜桥头过，便是吾家郭里山。
过西邻许子看菊时曹子家傍焉·其一
作者：王世贞
朝代：明

篱边五色傲霜花，白酒黄鸡不用赊。乘兴即来酣即去，许家的的胜陶家。
过西邻许子看菊时曹子家傍焉·其三
作者：王世贞
朝代：明

今年菊种家家少，独自君篱细叶多。差胜江州王刺史，不须携酒也相过。
过西邻许子看菊时曹子家傍焉·其二
作者：王世贞
朝代：明

千钱不枉买西邻，浊酒墙头无限春。曹伯许男容入会，老夫叨长号王人。
过西邻许子看菊时曹子家傍焉·其四
作者：王世贞
朝代：明

醉眼摩娑不肯还，任他醮鼓也如闲。才穿丁邜桥头过，便是吾家郭里山。
过通州城庚戌秋大敌北入家君力禦却之因增筑焉
作者：王世贞
朝代：明

日落卢龙秋色哀，连城百雉此雄哉。中原地划烽烟近，北斗天回王气开。淮海帆樯飞饷集，期门金鼓射生来。向看睥睨曾戈甲，今日谁论保障才。
过邯郸吕翁祠
作者：王世贞
朝代：明

昔时卢生道邯郸，干谒不止恒苦饥。行逢吕翁为叹息，授之一枕同龟兹。出入将相五十载，觉来黄粱犹在炊。檀槐共斗蝼蚁穴，蕉鹿展转令人痴。我方梦醒出尘境，胡为复逐东风迷。汗颜强拜此翁像，拂藓自读唐人碑。误传兹事属剑叟，不识开元年为谁。石垆灰烬燕遗矢，粉面龟坼蛛垂丝。儿重戏偷铁屈戍，鸟鼠争穴青琉璃。呼茶一啜槐影净，黄冠三四前致词。乃闻庙貌出妖竖，彼竖轩帝称天师。鼓唇立嘘寒暑变，弹指能令河岳移。渔阳石媚琢赑屃，尚方金软镌罘罳。北门学士促草敕，南省尚书称奉祠。天开电掣妖倏灭，香火岂复前朝时。此翁亦作邯郸梦，若遇卢生翻自悲。我从明日挂冠去，蝴蝶由他知不知。
过邵元化饮不醉戏作
作者：王世贞
朝代：明

田父过能数，书生具颇艰。大都鲑菜美，遮莫酒杯悭。鼓腹松风外，科头树影间。近知醒亦好，归步不蹒跚。
过长平作长平行
作者：王世贞
朝代：明

世间怪事那有此，四十万人同日死。白骨高于太行雪，血飞迸作汾流紫。锐头竖子何足云，汝曹自死平原君。乌鸦饱宿鬼车痛，至今此地多愁云。耕农往往夸遗迹，战镞千年土花碧。即令方朔浇岂散，总有巫咸招不得。君不见新安一夜秦人愁，二十万鬼声啾啾。郭开卖赵赵高出，秦玺也送东诸侯。
过陆震卿大行读书处有赠
作者：王世贞
朝代：明

过君读书处，破壁侵菰芦。不厌饥时麦，难挑旱后蔬。沈沦诗更好，飞动意能无。莫以鹬冠聚，尤深鱼服虞。时清宁任侠，宦薄且为儒。但使星文就，君王自按图。
过青浦屠明府长卿移舟见送
作者：王世贞
朝代：明

青浦桥边水，人稀明月多。谁移木兰并，知有鄂君过。会意言从简，忘名气自和。翛然两不厌，柰此堠亭何。为别亦已久，相逢俱嗒然。君离绮语障，我爱辟支禅。凉露纷纷下，新蟾的的圆。试观流水意，折莫在无弦。
过青浦屠明府长卿移舟见送·其一
作者：王世贞
朝代：明

青浦桥边水，人稀明月多。谁移木兰并，知有鄂君过。会意言从简，忘名气自和。翛然两不厌，柰此堠亭何。
过青浦屠明府长卿移舟见送·其二
作者：王世贞
朝代：明

为别亦已久，相逢俱嗒然。君离绮语障，我爱辟支禅。凉露纷纷下，新蟾的的圆。试观流水意，折莫在无弦。
过靳八公题壁
作者：王世贞
朝代：明

纵横风雨尚如新，下马摩挲读未真。此际靳公应大笑，笑余虚是谪仙人。虬书昼隐薜萝寒，石髓如粳绝可餐。但得长生似王烈，不须重索秘文看。
过靳八公题壁·其一
作者：王世贞
朝代：明

纵横风雨尚如新，下马摩挲读未真。此际靳公应大笑，笑余虚是谪仙人。
过靳八公题壁·其二
作者：王世贞
朝代：明

虬书昼隐薜萝寒，石髓如粳绝可餐。但得长生似王烈，不须重索秘文看。
过饮陈体干少卿时石拱辰大卿迟一驿未到
作者：王世贞
朝代：明

驿骑关河新雨余，逢君设醴更焚鱼。孟公雅自能投辖，内史何当不下车。浮白寸心终自吐，乍青双眼未全舒。明朝定有新知会，迢递南云日夜疏。
过马当
作者：王世贞
朝代：明

人云下元府，莫作马当看。自有天公仗，那能问水官。
过龙泉观冒雨行即景
作者：王世贞
朝代：明

峭风含雨自成悽，宛转襄城辙渐迷。岩电忽垂疑帝笑，江雷初上似儿啼。遥旌破壁看初没，杂树含烟晕却齐。恍忽淮南朝帝过，西岩喔喔午时鸡。
迎春日对酒客有谈一岁两春及中秋再闰者漫成一律
作者：王世贞
朝代：明

故苑今年胜事频，赏心端不负归人。秋当好处仍留闰，腊未穷时再见春。但使黄杨初厄过，不妨青草两回新。高门白玉行来美，却忆雕盘倚桂轮。
还吴初抵阊门夜泊独坐有怀
作者：王世贞
朝代：明

十载时时问故乡，归来朋旧又相忘。城头弦月乌栖曲，疑是幽州万树霜。
还宫怨
作者：王世贞
朝代：明

阿监初传唤故姬，六宫先已妒蛾眉。昭阳夜甃寒如水，元似增成奉帚时。报道羊车指日临，莫题纨扇罢悲吟。双蛾欲画仍教洗，恐负当年辞辇心。
还宫怨·其一
作者：王世贞
朝代：明

阿监初传唤故姬，六宫先已妒蛾眉。昭阳夜甃寒如水，元似增成奉帚时。
还宫怨·其二
作者：王世贞
朝代：明

报道羊车指日临，莫题纨扇罢悲吟。双蛾欲画仍教洗，恐负当年辞辇心。
还过李伯华里不及访
作者：王世贞
朝代：明

驻马春城落日斜，城闉恰近子云家。宁因刺史开三径，敢向中郎乞五车。入坐登龙应自许，过门题凤欲谁誇。何时更接悬河口，好借寒波漱齿牙。
连中丞谈诗夜归题壁
作者：王世贞
朝代：明

纵有平生好，宁容贵客怜。长歌欲自听，秋色五湖烟。
连得故里书亲友逝者五六辈皆齿相亚为之怃然有感
作者：王世贞
朝代：明

日子启北辕，密懿遵江垾。念昔火乍流，兹今冰未泮。如何违盻间，相携就涂炭。冥摄不待符，当暮宁容旦。百岁若须臾，况乃未过半。虽匪邺下才，能忘子桓叹。浮荣诱人老，流景疾于窜。慨靡黄金术，可以凌霄汉。窃聆无生言，庶几叶幽玩。
迫檄首路拟再陈情感怀有作
作者：王世贞
朝代：明

山公援侍中，实以世交故。周子怨都亭，知为一官误。余本解宦人，岩薮焉能固。况兹回光瞩，差用洗沈愫。栖迟犹二始，踯躅当三辅。孟门苟已出，康庄知前骛。款段终在枥，谁为讥蹇步。铅刀冀一割，锋锷恐非故。巨痛时磔心，深忧恒栖嗉。露款一申言，皇览不反顾。陨涕别亲慈，含辛首前路。嗣章倘见俞，改服还韦布。
迭前韵和徐宗伯归有园见和之作
作者：王世贞
朝代：明

青樽小语夜留连，重结金门隐吏缘。密竹似调弦上雨，疏萍欲点镜中天。功名兔苑吾甘薄，姓字鸡林尔任传。无那谷神新有解，从知不爱子云玄。
迭前韵奉酬徐宗伯见和之作时公有书劝驾诗尾亦及之
作者：王世贞
朝代：明

三见咸阳哭李斯，一归东海十成期。毋论启事人堪笑，忽得除书已亦疑。野性云霄终自浅，主恩天地欲谁私。纵令伏枥雄心在，犹忆羊肠踠足时。
迷阳之什三章
作者：王世贞
朝代：明
体裁：四言诗

迷阳如束，母罥子足。伊其埽除，视葹则馥。媒媒厥好，以余贻辱。（一章）迷阳如荼，母罥子裾。视葹则馥，伊其埽除。媒媒厥觏，以余贻诛。（二章）迷阳施施兮，葹离离兮。将疢子治兮，益子之菑兮。（三章）
追和于鳞汝思除夕之作
作者：王世贞
朝代：明

去矣年华不可留，虚堂寂历散莲筹。钟声未起千门色，杯酒仍牵隔岁愁。海内风尘新白发，使君冰雪旧青州。不知济上寒多少，曲里阳春已再酬。
追和江令静卧栖霞山房望徐祭酒作有怀赵祭酒
作者：王世贞
朝代：明

夜静绝梵呗，地幽宿岚阴。警鹘振栖羽，飞泉来远音。因探作者咏，时搅故人心。讲席鳣初俎，经坛杏欲林。西方既中返，北面敢希钦。幸以衰迟感，毋复望臣深。
追大司马吴丈及之俄而告别有感
作者：王世贞
朝代：明

喜及前茅笑语新，终成离别转伤神。莫疑肝胆非男子，祗为人间少此人。亦知相别在相逢，无那殷勤意万重。若过延津晓离合，古来双剑是双龙。
追大司马吴丈及之俄而告别有感·其一
作者：王世贞
朝代：明

喜及前茅笑语新，终成离别转伤神。莫疑肝胆非男子，祗为人间少此人。
追大司马吴丈及之俄而告别有感·其二
作者：王世贞
朝代：明

亦知相别在相逢，无那殷勤意万重。若过延津晓离合，古来双剑是双龙。
追补姚元白市隐园十八咏 其一 玉林
作者：王世贞
朝代：明

天坠白玉簪，矗作君家林。忽尔天籁发，珊瑚环佩音。
追补姚元白市隐园十八咏 其七 容与台
作者：王世贞
朝代：明

一琴复一觞，咫尺足容与。不作繁吹台，歌管日聒汝。
追补姚元白市隐园十八咏 其三 中林堂
作者：王世贞
朝代：明

长林四周遭，于中可避世。何必学黄公，商山寻地肺。
追补姚元白市隐园十八咏 其九 鹅群阁
作者：王世贞
朝代：明

周郎卧水阁，日从墨卿御。不敢写黄庭，为恐笼鹅去。
追补姚元白市隐园十八咏 其二 茶泉
作者：王世贞
朝代：明

先从陆羽品，旋向君谟斗。蟹眼初泼时，灵犀已潜透。
追补姚元白市隐园十八咏 其五 春雨畦
作者：王世贞
朝代：明

一夜春雨过，千畦尽成绿。不晓意所欣，道是斋厨足。
追补姚元白市隐园十八咏 其八 海月楼
作者：王世贞
朝代：明

明月将海色，阑入君家楼。凭栏一矫首，满地金波流。
追补姚元白市隐园十八咏 其六 观生处
作者：王世贞
朝代：明

但欲观我生，茫茫无可据。断尽有漏缘，悠然见生处。
追补姚元白市隐园十八咏 其十 鸥波
作者：王世贞
朝代：明

数点白不定，忽浮还忽沈。非关乏去志，缘尔少机心。
追补姚元白市隐园十八咏 其十一 洗砚矶
作者：王世贞
朝代：明

右军洗砚池，池水犹未黑。借问何以然，为有鱼吞墨。
追补姚元白市隐园十八咏 其十七 萃止居
作者：王世贞
朝代：明

客从何方来，来复不肯去。为贪主人佳，尽作王猷趣。
追补姚元白市隐园十八咏 其十三 秋影亭
作者：王世贞
朝代：明

秋树影扶苏，斜阳半亭挂。似延李营丘，写得寒林画。
追补姚元白市隐园十八咏 其十二 柳浪堤
作者：王世贞
朝代：明

垂杨酿新柳，荡漾如春波。欲学三眠稳，其如波响何。
追补姚元白市隐园十八咏 其十五 芙蓉馆
作者：王世贞
朝代：明

水木两芙蓉，为媚非一时。客爱承露色，我爱凌云姿。
追补姚元白市隐园十八咏 其十八 借暝庵
作者：王世贞
朝代：明

暝色何可爱，为辞白日嚣。非同倦飞鸟，大小归其巢。
追补姚元白市隐园十八咏 其十六 鹤径
作者：王世贞
朝代：明

藩竹别成径，小欲观步鹤。何似养翮成，高秋纵天路。
追补姚元白市隐园十八咏 其十四 浮玉桥
作者：王世贞
朝代：明

水面蜿蜒虹，乃是坚牢玉。我欲访蓬莱，鼋鼍不须属。
追补姚元白市隐园十八咏 其四 思玄堂
作者：王世贞
朝代：明

栖君思玄室，诵君思玄赋。此意无可言，莫为平子误。
追补姚元白市隐园十八咏·玉林
作者：王世贞
朝代：明

天坠白玉簪，矗作君家林。忽尔天籁发，珊瑚环佩音。先从陆羽品，旋向君谟斗。蟹眼初泼时，灵犀已潜透。长林四周遭，于中可避世。何必学黄公，商山寻地肺。栖君思玄室，诵君思玄赋。此意无可言，莫为平子误。一夜春雨过，千畦尽成绿。不晓意所欣，道是斋厨足。但欲观我生，茫茫无可据。断尽有漏缘，悠然见生处。一琴复一觞，咫尺足容与。不作繁吹台，歌管日聒汝。明月将海色，阑入君家楼。凭栏一矫首，满地金波流。周郎卧水阁，日从墨卿御。不敢写黄庭，为恐笼鹅去。数点白不定，忽浮还忽沈。非关乏去志，缘尔少机心。右军洗砚池，池水犹未黑。借问何以然，为有鱼吞墨。垂杨酿新柳，荡漾如春波。欲学三眠稳，其如波响何。秋树影扶苏，斜阳半亭挂。似延李营丘，写得寒林画。水面蜿蜒虹，乃是坚牢玉。我欲访蓬莱，鼋鼍不须属。水木两芙蓉，为媚非一时。客爱承露色，我爱凌云姿。藩竹别成径，小欲观步鹤。何似养翮成，高秋纵天路。客从何方来，来复不肯去。为贪主人佳，尽作王猷趣。暝色何可爱，为辞白日嚣。非同倦飞鸟，大小归其巢。
追补姚元白市隐园十八咏伤俞四盲子伯安为其父仲蔚绝后也·其一
作者：王世贞
朝代：明
体裁：五言绝句

汝生不成生，汝死乃真死。可怜桑苎翁，今作若敖鬼。
送丁先生试回再赴太湖县学广文
作者：王世贞
朝代：明

此日公车对，谁怜博士才。三鳣伯起席，一鹤令威来。白水为供帐，青山是讲台。太湖名偶尔，莫逐钓船回。
送万员外仲兵备广东
作者：王世贞
朝代：明
体裁：五言排律

向来明月璧，曾倚白云司。年事吾堪后，风裁汝更宜。扶摇催撇捩，留滞夺委蛇。岭海谁千骑，烟霄暂一麾。绣衣花瞑失，铜柱瘴天垂。羽檄年年是，韬钤处处疑。肉飞甘跋扈，藿食浪安危。使者苍梧节，楼舡下濑师。五羊摧震叠，万蜃戢衡睢。不必陈鱼丽，应先问茧丝。青冥直指破，墨吏惠文知。得意当如此，无烦泣路岐。
送万员外仲兵备广东
作者：王世贞
朝代：明

向来明月璧，曾倚白云司。年事吾堪后，风裁汝更宜。扶摇催撇捩，留滞夺委蛇。岭海谁千骑，烟霄暂一麾。绣衣花瞑失，铜柱瘴天垂。羽檄年年是，韬钤处处疑。肉飞甘跋扈，藿食浪安危。使者苍梧节，楼船下濑师。五羊摧震叠，万蜃戢衡睢。不必陈鱼丽，应先问茧丝。青冥直指破，墨吏惠文知。得意当如此，无烦泣路岐。
送万比部章甫兵备云南十六韵
作者：王世贞
朝代：明

籍甚衡湘誉，曹推法吏先。冯唐难计秩，荀羡始过年。喜识皇封大，恭承阃命专。西南汉君长，靡莫禹山川。五尺疑无地，千盘忽有天。箐阴连昼合，花暖四时偏。暮雨辞归雁，春云落站鸢。魋编分蹻国，筚辂启熊阡。节制非今少，跳梁自古然。楚氛开斧钺，巴雪引戈船。计密韬钤里，炎驱羽扇前。深恩羊帅并，高谕马卿传。织毾供夷税，销兵垦笮田。俱论碧鸡祀，重奏白狼篇。援柱威终复，虔刀位必迁。所馀岐路感，挥手灞陵烟。
送万郎中恤刑楚中
作者：王世贞
朝代：明

都门惜别地，草色更油然。尔去金鸡诏，应过岳雁天。春波巫峡满，夏泽洞庭偏。干羽尧阶后，轺车禹泪前。莺啼五溪渡，花发百蛮烟。赋就如相问，江梅玉笛边。
送丘参政若孚捧表入贺
作者：王世贞
朝代：明

波臣东海暂相逢，星使明河迥莫从。共道尔时青琐客，可能犹记皂囊封。更衣却入金华省，罢酒还听长乐钟。闻说已悬新象魏，千门车马日从容。
送严太史请急省侍
作者：王世贞
朝代：明

罢直晴烟散晓珂，君王侍从赐衣多。高堂喜极千金寿，故苑恩深六传过。到日夏云明震泽，来时朔雪满滹沱。柏梁何限词臣手，归蜀长卿待和歌。
送严整之天台丞
作者：王世贞
朝代：明

闻道天台路，花深似武陵。君当簿书暇，乘兴独攀登。蜃将朝市出，虹并石梁升。念以风尘寄，能偏吏隐称。泉声当晚案，山色满春塍。要使人呼父，毋令予负丞。临岐别有贶，托意在壶冰。
送乐天和尚参五台和尚谓我忘言久矣兹欲参五台而路警严甚借子一诗以御关吏呼可乎笑而许之
作者：王世贞
朝代：明

五台拔地五千丈，犹起浮屠插汉孤。我有一尊无缝塔，烦师将寄老文殊。
送乐天和尚参五台和尚谓我忘言久矣兹欲参五台而路警严甚借子一诗以御关吏呼可乎笑而许之
作者：王世贞
朝代：明

弇山居士诗名久，一字堪师作传繻。其奈西方渺然路，自家犹少护身符。
送于信夫还武陵
作者：王世贞
朝代：明

千叠青山拥上游，戟门翻见武陵舟。郧江一线成归路，可似桃花洞口流。抛却铜符十五年，谈玄倦了复谈禅。石头路滑君知否，明月家山自在圆。
送于信夫还武陵·其一
作者：王世贞
朝代：明

千叠青山拥上游，戟门翻见武陵舟。郧江一线成归路，可似桃花洞口流。
送于信夫还武陵·其二
作者：王世贞
朝代：明

抛却铜符十五年，谈玄倦了复谈禅。石头路滑君知否，明月家山自在圆。
送亢子益太史使饶州淮府
作者：王世贞
朝代：明

彭蠡波涛霁雪馀，仙槎春度锦帆舒。淮王上客能词赋，汉使甘泉奉玺书。伯父尔宜仍胙土，东南今复盛簪裾。经行倘上康山望，高帝雄图在石渠。
送交河簿徐生
作者：王世贞
朝代：明

婆娑淹圣世，偃蹇寄微官。立马滹沱夕，鸣琴大陆寒。汝才宁尉足，古道向人难。枳棘中原在，风尘稍自安。
送人之漳州驿丞
作者：王世贞
朝代：明

一官初拜魏，匹马远投漳。海色家家雨，寒梅树树霜。云中下飞传，天际出馀皇。赋就多蛮语，能无忆故乡。
送从子汝钦仪部赍玺书旌鲁王
作者：王世贞
朝代：明

汶水风来锦席张，春涛雪后淼茫茫。梁园客蹑三千履，汉诏侯赍十九章。坐有谈天来碣石，游题飞霓赋灵光。独怜痴叔羁栖晚，周易床头业已荒。
送仲氏敬美视关中学政时皈心道门兹行染指而已
作者：王世贞
朝代：明

新裁绛帐拥朱轮，沃野天开万象春。它日扶风多弟子，早时函谷辨真人。梁丘代是能传易，贾谊年来不过秦。莫讶文无将赠别，祗今犹作自由身。念尔长夸太华尊，褰帷秋色许重论。可犹无恙金天掌，应否居然玉女盆。紫逻春添新句色，青柯云护旧题痕。漫道济南诗纪绝，至今犹自閟真源。阅罢晴原蚁战酣，还凭彩笔恣游探。沿陂骑吹翻春涨，入岳星河挂晓骖。间有壮心怜渭北，定无佳处胜终南。欲知西笑缘何意，来与维摩共一龛。别酒双壸且细倾，中年兄弟不关情。何必诸生推北斗，那须故纸觅西京。云开白岳峥嵘态，雪净黄河黯淡声。纵有奚囊都放却，逢人但可话无生。
送仲氏敬美视关中学政时皈心道门兹行染指而已·其一
作者：王世贞
朝代：明

新裁绛帐拥朱轮，沃野天开万象春。它日扶风多弟子，早时函谷辨真人。梁丘代是能传易，贾谊年来不过秦。莫讶文无将赠别，祗今犹作自由身。
送仲氏敬美视关中学政时皈心道门兹行染指而已·其三
作者：王世贞
朝代：明

阅罢晴原蚁战酣，还凭彩笔恣游探。沿陂骑吹翻春涨，入岳星河挂晓骖。间有壮心怜渭北，定无佳处胜终南。欲知西笑缘何意，来与维摩共一龛。
送仲氏敬美视关中学政时皈心道门兹行染指而已·其二
作者：王世贞
朝代：明

念尔长夸太华尊，褰帷秋色许重论。可犹无恙金天掌，应否居然玉女盆。紫逻春添新句色，青柯云护旧题痕。漫道济南诗纪绝，至今犹自閟真源。
送仲氏敬美视关中学政时皈心道门兹行染指而已·其四
作者：王世贞
朝代：明

别酒双壸且细倾，中年兄弟不关情。何必诸生推北斗，那须故纸觅西京。云开白岳峥嵘态，雪净黄河黯淡声。纵有奚囊都放却，逢人但可话无生。
送任户部督饷陕右
作者：王世贞
朝代：明

大汉中兴日，匈奴近塞年。材官屯六郡，飞饷转三边。帝里春将尽，天山雪尚坚。纪明催转斗，充国拟留田。一上金城筴，俄分少府钱。关河俱动色，将士欲争先。葱岭鞭堪断，恒河铁可填。归来奏奇计，圣主在甘泉。
送伯玉同二仲元瑞清洋将抵玉龙桥望玉山作
作者：王世贞
朝代：明

离筵太白肯留残，欲尽豪贤且细看。青雀又分孤旆色，玉龙空并两峰寒。骄从麈尾争名晚，老向刀头忍泪难。何事不留三凤住，王家兄弟少琅玕。
送何司农静吾迁尚宝丞
作者：王世贞
朝代：明

廿载鹓鸾侣，三朝骨鲠臣。赐环宽雨露，尚玺切星辰。虎口凭谁脱，羊肠肯自论。莫将黄发意，轻傍少年人。
送余教授归天台兼简应在明
作者：王世贞
朝代：明

拂袖高歌归去来，春深采药卧天台。即探仙洞桃花色，可似公门绛帐开。沧海烟波宽钓艇，赤城霞气近楼台。还闻旧社刘郎在，好共胡麻饭一杯。
送侍御河南李子兴还朝因伸鄙感
作者：王世贞
朝代：明

揽辔名高九道闻，攀辕人惜二天分。论才岂必相如似，荐疏空劳北海勤。骢马风生千里足，神羊霜压五花文。欲知下走沾沾意，今日真成御李君。
送傅吴县入觐以善治民闻而山甫子予辈谓其负仙骨精禅理因赋此为饯
作者：王世贞
朝代：明

吴门匹练贯三台，为是朝天彩鹢开。叶县仙人飞舄去，东阳大士应身来。君王别对重云殿，元会曾沾万岁杯。莫笑深山诸老宿，也骑竹马候江隈。
送僧之楚
作者：王世贞
朝代：明

西来为传法，南下岂离群。夜梵神鱼响，秋空法雁闻。浮杯洞庭月，飞锡衡山云。若向黄梅去，心香一寄焚。
送僧归摄山
作者：王世贞
朝代：明

诸方参欲尽，始悟买归航。祗是心堪了，原无法可将。雨侵江令石，云据远公房。惟有春来后，居然花草香。
送僧游五台
作者：王世贞
朝代：明

见说中台北，长飞六月霜。诸天尽烦热，此地独清凉。处处金刚窟，人人妙吉祥。老夫在方内，高枕亦羲皇。
送元驭阁老二十里桥同前例得一绝句
作者：王世贞
朝代：明

一叶轻舠破绿蘋，惊看蓬底两纶巾。道人却有分携泪，丞相何无祗候人。
送元驭阁老二十里桥同前例得一绝句
作者：王世贞
朝代：明

欲作男儿别，将情强折磨。更堪天上泪，翻比世间多。
送光禄卿顾行之之留都兼简袁司空陈银台
作者：王世贞
朝代：明

邵公清标冠人群，仲举抗志排天云。龙江江水将洗眼，日夜盻尔成三君。翘材馆人爱推毂，吴会邻邻毂相续。君不见淮南丛桂反招隐，移植钟山满郁馥。勿怜憔悴一枝兰，也要微香媚幽谷。
送六君子 其一 送肖甫司马于清洋江口
作者：王世贞
朝代：明

其奈清洋口，嘘为南北风。已无官可免，那不送羊公。
送六君子 其三 三送与绳至奣子
作者：王世贞
朝代：明

人笑嵇生懒，胡然送巨源。归鸿君自看，依旧入苏门。
送六君子 其二 再送伯玉至清洋口
作者：王世贞
朝代：明

三年洗情字，一夕为君新。欲忍临岐泪，人间无此人。
送六君子 其五 五送本宁观潮南浦
作者：王世贞
朝代：明

箫鼓下江门，江潮弄午喧。怕题南浦字，楚客易消魂。
送六君子 其六 六送桢仲于城西关
作者：王世贞
朝代：明

请得葳蕤钥，踟蹰未忍还。亦知谯鼓急，词组万重山。
送六君子 其四 四送明卿夜宿玉龙桥
作者：王世贞
朝代：明

为少柴桑客，都令慧远骄。那知今夜月，已过虎溪桥。
送六君子·送肖甫司马于清洋江口
作者：王世贞
朝代：明

其奈清洋口，嘘为南北风。已无官可免，那不送羊公。三年洗情字，一夕为君新。欲忍临岐泪，人间无此人。人笑嵇生懒，胡然送巨源。归鸿君自看，依旧入苏门。为少柴桑客，都令慧远骄。那知今夜月，已过虎溪桥。箫鼓下江门，江潮弄午喧。怕题南浦字，楚客易消魂。请得葳蕤钥，踟蹰未忍还。亦知谯鼓急，词组万重山。
送内弟魏生还里
作者：王世贞
朝代：明

莫以齐门铗，悲歌尽日弹。醉君桑落酒，不敌郡斋寒。骨肉他乡别，干戈远道心。倘过杨子渡，约略较愁深。暂留同尔去，此语若无凭。好待莼丝熟，应逢张季鹰。阿姊扶床泣，诸甥绕膝啼。平安只两字，莫惜过江题。
送内弟魏生还里·其一
作者：王世贞
朝代：明

莫以齐门铗，悲歌尽日弹。醉君桑落酒，不敌郡斋寒。
送内弟魏生还里其三
作者：王世贞
朝代：明
体裁：五言绝句

暂留同尔去，此语若无凭。好待莼丝熟，应逢张季鹰。
送内弟魏生还里其二
作者：王世贞
朝代：明
体裁：五言绝句

骨肉他乡别，干戈远道心。倘过杨子渡，约略较愁深。
送冯郎中守广州
作者：王世贞
朝代：明

承明初厌汉臣班，开府霜清瘴里山。炎荒齿革衔舻集，横海旌旗列戍閒。天阔羊城秋雁少，月明鲛浦夜珠还。试问贪泉谁更酌，不妨驻马漱潺湲。
送凌云鹄谏议之南京兆
作者：王世贞
朝代：明

左掖梧桐色，清阴自宛然。龙鳞明主易，鸡舌近臣偏。高议留青琐，殷怀尽绮筵。横金兹日贵，倚玉异时缘。暖眼名流外，降心拙宦前。狂歌动星象，高会失风烟。骨肉悲欢共，襟期笑语传。应门邀缓带，归马熟停鞭。偃蹇忘宾事，峥嵘竞酒权。但知频乐圣，宁解羡登仙。离毕商秋月，悬参北斗天。云低石头旆，花簇大江船。河尹官曹副，丹阳郡国先。关山王者气，宫阙帝京篇。麈尾轻刘惔，刀环识吕虔。二难知并美，三乐问俱全。蛙黾甘留滞，鹓鸿惜翥骞。赵张贤不数，嵇阮意谁宣。海内兵为日，吾侪醉是年。渐怜飞盖小，徙倚阆风巅。
送凌金吾护潞王之国便道归觐大司马公还朝
作者：王世贞
朝代：明

躬随朱芾之千乘，手捧金符下九霄。舞彩真娱大司马，赐冠新插侍中貂。由来礼乐堪元帅，别有韬钤卫圣朝。倘问同时休汝客，为言衰朽爱渔樵。
送刘侍御清阅三吴军籍
作者：王世贞
朝代：明

六月军书下，三吴宪节悬。日华浮组练，霜色护楼船。一使兼文武，孤忠失后先。海潮犀弩避，郡国虎符传。自昔东南地，曾分阃制权。挂帆当使马，耨火置屯田。将帅诛求里，逃亡涕泪前。刍粮还旧日，调发任他年。赤籍虚难满，苍生实可怜。萧条石壕吏，悽恻采微篇。闾井眉须察，兵戈骨未全。不堪家国计，为尔重悽然。
送刘子成兵备贵州
作者：王世贞
朝代：明

忆昨爽鸠初徙署，共誇才气世无双。曾令万马回长啸，更筑三城拟受降。明月独悬黔岭节，白云高拥洞庭艭。谁为同舍题诗侣，愁对飞花倒玉缸。看君燕颔必腾鶱，百越诸夷总汉天。此去兵符铜虎授，向来文字鳄鱼传。山连贵竹星常少，地入盘江雨自偏。闻道悬军犹楚甸，两阶今是舞干年。
送刘子成兵备贵州·其一
作者：王世贞
朝代：明

忆昨爽鸠初徙署，共誇才气世无双。曾令万马回长啸，更筑三城拟受降。明月独悬黔岭节，白云高拥洞庭艭。谁为同舍题诗侣，愁对飞花倒玉缸。
送刘子成兵备贵州·其二
作者：王世贞
朝代：明

看君燕颔必腾鶱，百越诸夷总汉天。此去兵符铜虎授，向来文字鳄鱼传。山连贵竹星常少，地入盘江雨自偏。闻道悬军犹楚甸，两阶今是舞干年。
送刘库部使云中取道还楚省侍
作者：王世贞
朝代：明

海内声名会自难，俄闻拥传出长安。轺车易水悲歌发，匕首刘生意气看。代马春骄青草色，楚天晴望白云寒。只今前箸明光少，莫向仙源问淼漫。
送刘户部之南都榷引盐
作者：王世贞
朝代：明

再徙司农秩，仍分使者衣。秋深槲叶冷，江阔锦帆飞。日夜军声急，东南地力微。汉家盐筴议，待尔叩宸扉。
送刘比部恤刑云贵
作者：王世贞
朝代：明

轺车小司寇，鼓吹黄金台。天欲南荒尽，春还北极来。泣珠恩自远，祝网面仍开。贵竹披层瘴，昆池暖劫灰。客传星使部，人忆夜郎才。不识秋鸿外，新诗可寄裁。
送别吴枢季使君迁府倅一首
作者：王世贞
朝代：明

济上风尘盖始倾，即看雄剑气峥嵘。异时陈纪犹难弟，今日吴均不愧名。政就棠阴移大府，才高璧月掩连城。干旄陋巷仍堪过，惆怅浮云暮已横。
送助甫使君赴河西
作者：王世贞
朝代：明

与说凉州乐事深，便应分手莫沈吟。调将蹀？名西极，种就葡萄胜上林。但使酒泉长似酒，不须金谷遍成金。鱼肠唤汝终投笔，燕颔封侯始称心。贝带貂裘锦作幢，然明西牧许谁双。时时属国来称款，处处边城号受降。鹿血煎肠成热洛，驼酥滴乳点春缸。贺兰山壁从渠大，醉沈淋漓笔似杠。
送助甫使君赴河西·其一
作者：王世贞
朝代：明

与说凉州乐事深，便应分手莫沈吟。调将蹀？名西极，种就葡萄胜上林。但使酒泉长似酒，不须金谷遍成金。鱼肠唤汝终投笔，燕颔封侯始称心。
送助甫使君赴河西·其一
作者：王世贞
朝代：明
体裁：七言律诗

与说凉州乐事深，便应分手莫沈吟。调将蹀�名西极，种就葡萄胜上林。但使酒泉长似酒，不须金谷遍成金。鱼肠唤汝终投笔，燕颔封侯始称心。
送助甫使君赴河西·其二
作者：王世贞
朝代：明

贝带貂裘锦作幢，然明西牧许谁双。时时属国来称款，处处边城号受降。鹿血煎肠成热洛，驼酥滴乳点春缸。贺兰山壁从渠大，醉沈淋漓笔似杠。
送包大中之沧州运盐幕
作者：王世贞
朝代：明

杯酒河梁朔思严，太行飞雪拥高幨。市中结客谁青眼，幕下为郎旧紫髯。醉墨误题云母扇，雕盘初荐水晶盐。知君故有筹边策，三府何年辟孝廉。
送华存叔北上
作者：王世贞
朝代：明

大江日夜声，寒云摧天黑。江头一樽酒，言饯东山客。鸿雁因高风，翩翩各南北。念当乖形影，昵昵不忍释。王睢为代言，乘时厉羽翮。抚壮当及功，竖儒多自失。隗俄燕昭台，黄金栖其侧。毋以千里资，轻为世人得。骧首忽长鸣，幽州莽生色。
送卢次楩游建康因谒故浚令陆君陆尝出次楩狱
作者：王世贞
朝代：明

虚左侯生未可呼，短裘仍脱酒家胡。自矜然诺青云少，不尽衣冠紫气孤。垂老中原迷抱玉，故人沧海问衔珠。石头高并燕台起，词客何当诵两都。
送卢生还吴
作者：王世贞
朝代：明

卢生善诗逸者流，百结鹔鹴安足愁。冁然一笑别我去，春花落尽胡姬楼。欲留不能意弥恻，众中谁怜好颜色。短裘倘过邯郸道，青草已没平原宅。吴趍小娃迎问郎，北游满地尘茫茫。采菱深处唱一曲，岂若芦笳能断肠。
送印上人归铜梁诗
作者：王世贞
朝代：明

大师铜梁秀，托钵娄江浔。向余忽西笑，笑指邛山深。出既无定所，归应无住心。吾闻梵天界，步步莲花金。兹地且不恋，况乃思故林。两足随世缘，耆宿有知音。
送印上人朝五台
作者：王世贞
朝代：明

僧朝五台去，毛孔皆文殊。及乎五台返，文殊为有无。清凉即烦恼，欲界是仙都。吾爱仰山弟，从他来意孤。
送史佥事兵备邠泾
作者：王世贞
朝代：明

汝过崆峒剑色开，轻裘千骑拥登台。旄头夜向黄河出，汗血秋从西极来。置阵自传司马法，折冲真有卧龙才。只今燕代论攻守，沙海风生画角哀。
送叶子汉赴成都令叶颇能诗
作者：王世贞
朝代：明

明时经术鬓双华，西去啼猿万里赊。此际巴人无讼芋，向来仙令只栽花。挂帆峡里逢春雪，濯锦沙边弄晚霞。一自文翁能教授，至今扬马擅名家。
送吴中丞入为少司徒
作者：王世贞
朝代：明

尚忆秦廷哭，能令汉业昌。虎符徵使者，龙剑入渔阳。战伐深推毂，从衡易处囊。急难心转赤，纡画鬓先苍。日月垂南纪，风云护朔方。七擒收属国，一战扫穷荒。司马军中拜，金鱼袋里装。宁惟剪荆棘，且为树甘棠。羽扇妖氛避，穹庐燧色藏。春风眠突骑，暮雨至降王。女释供边馌，家馀宿亩粮。朅来平准议，谁握度支章。保障空思尹，秋毫或让桑。主忧偏社稷，公望切岩廊。饷转千樯月，漕飞万庾霜。牢盆自商贾，盐铁有贤良。物力江湖细，兵需陆海长。察眉难尽泪，刺骨未论伤。少府征宁缓，潢池势可当。亦知根本计，何以报明光。
送吴博士为齐藩相地还朝
作者：王世贞
朝代：明

十二关河气郁芊，谁将汉节御风烟。自来玄鸟能司正，况复青乌与秘传。弥海车旂云梦对，如天钟鼓雪宫悬。何当又厌王门醴，欲向螭头报有年。
送吴城归吴
作者：王世贞
朝代：明

季子揖余归故园，懒骑羸马傍人门。燕中貂敝那曾怨，吴下猿惊且莫论。唯是客星时失职，况多才鬼未招魂。衡荆也自饶功业，细拓黄庭倒绿尊。
送吴士游郧阳用贫士韵
作者：王世贞
朝代：明

高树带微阳，倦鸟相与依。本为聊托息，非用借光辉。南亩有栖粮，矫翮且一飞。晨当暂相辞，夕当复来归。躄足未朝餐，原尝代其饥。千载士失职，鼎鼎私所悲。行游向郧楚，急憩鲜华轩。路若经商山，为我吊绮园。芝歌停遗响，麇迹但苍烟。隐见无专是，出处人自研。达为向平叹，倦为宗炳言。要子以异时，庶几于二贤。
送吴士游郧阳用贫士韵·其一
作者：王世贞
朝代：明

高树带微阳，倦鸟相与依。本为聊托息，非用借光辉。南亩有栖粮，矫翮且一飞。晨当暂相辞，夕当复来归。躄足未朝餐，原尝代其饥。千载士失职，鼎鼎私所悲。
送吴士游郧阳用贫士韵·其二
作者：王世贞
朝代：明

行游向郧楚，急憩鲜华轩。路若经商山，为我吊绮园。芝歌停遗响，麇迹但苍烟。隐见无专是，出处人自研。达为向平叹，倦为宗炳言。要子以异时，庶几于二贤。
送吴提学迁广东参政用顾雍事
作者：王世贞
朝代：明

汉家文苑传，早已著吴均。谁更兼循吏，君无让古人。泱泱东海色，浩浩广陵春。不必三年报，俱称一变新。羊城萦紫气，象岭度朱轮。月迥珠应复，星辉剑有神。酬心乍杯酒，挥手遽风尘。倘有相思句，还从雁外陈。
送吴晋陵赵常熟二太史赐环入朝俱取北意
作者：王世贞
朝代：明

词林矫矫并人伦，抗疏那妨丞相嗔。坼地黄河双砥柱，回天白日一金轮。片言色借宸枫重，万姓声传谏草新。拟夺惠文冠太史，却将巾帼赠何人。耦耕沮溺身堪老，三径求羊迹共沦。主圣亲题罪已诏，时清须爱致君身。银鱼法锦联翩复，白虎名经次第陈。岂以豋仙夸去艗，母从遁叟问知津。折余虞仲祠前柳，采自延陵宅畔蘋。两地由来有廉让，可应徒作引裾臣。
送吴比部崧使淮扬
作者：王世贞
朝代：明

王子节回桐柏雨，徐生帆揭广陵涛。即论使事无千古，念汝诗名失二豪。天入斗牛雄剑动，地悬戎马尺书劳。临岐意气为予饮，贳酒新丰宫锦袍。
送吴甥侍御病起还朝
作者：王世贞
朝代：明

不妨神武署，重见惠文冠。起色清时易，归心往事难。映珠吾愧舅，完璧尔能官。共道朝阳色，和鸣有凤鸾。
送吴翁晋游永嘉
作者：王世贞
朝代：明

三春看尽秣陵花，乘兴扁舟下永嘉。制得锦囊尘不染，满中都贮赤城霞。
送吴韬之浙阃
作者：王世贞
朝代：明

向来军事早知名，淮海云帆指帝京。燕卒尽饶都护饷，越人争下伏波营。晨趋幕府衣冠集，秋拥牙旌组练明。况是征南能跨札，几人儒将有干城。
送周一之从大将军出塞
作者：王世贞
朝代：明

去年搀抢扫幽蓟，千村万落无完郛。汉家长技五不一，边沙猎猎吹神都。甘泉天子赫威怒，手授大将双雕弧。幕下黄金三十万，纷纷侠儿辞酒垆。强弩射波裂鲛兕，长剑斫石惊于菟。静如凝冰日惨淡，动若迅鹘天模糊。谁其短裘誇揖客，缓颊辕门奏奇策。握管能书窦宪碑，据鞍解草陈琳檄。时从铃阁借前筹，或向平津抗宾席。侠儿岂无好身手，出门低头候颜色。兵起不定公侯相，时来也着书生力。今年太白秋入月，单于祭旗狼头折。粟马青嘶蒲类烟，洗刀赤染浑邪血。驱军更夺燕支山，从此妇女愁无颜。归来天子赐汤沐，笑拥如花金市间。
送周中丞允文迁抚江西二首
作者：王世贞
朝代：明

毋惊两地德星频，汉主能褒社稷臣。飞舄遂为今赐履，攀辕应是旧埋轮。水从彭蠡连吴润，山到匡庐带楚新。此去定过徐孺子，草堂虚左为何人。闻公移镇古洪州，童稚惊呼父老留。一疏吴天回菜色，十年沧海捲鲸流。江云对拥中丞节，山雨长飞帝子楼。共道衮衣多伫望，不知何地更东周。
送周中丞允文迁抚江西二首·其一
作者：王世贞
朝代：明

毋惊两地德星频，汉主能褒社稷臣。飞舄遂为今赐履，攀辕应是旧埋轮。水从彭蠡连吴润，山到匡庐带楚新。此去定过徐孺子，草堂虚左为何人。
送周中丞允文迁抚江西二首其二
作者：王世贞
朝代：明
体裁：七言律诗

闻公移镇古洪州，童稚惊呼父老留。一疏吴天回菜色，十年沧海捲鲸流。江云对拥中丞节，山雨长飞帝子楼。共道衮衣多伫望，不知何地更东周。
送周侍御按督河中鹾政
作者：王世贞
朝代：明

列柏台严頫大河，飞霜六月驭骢过。中条对耸青莲色，砥柱平回黑水波。禹迹铭山谁并远，齐功煮海未堪多。知君更有贤良议，好在明光白玉珂。
送周叔夜守莱之平度州
作者：王世贞
朝代：明

冠盖灞陵中，相看吾道东。五马分符贵，三齐列郡崇。鹗指天边日，龙嘘海际虹。恩推圣水润，才借墨山雄。看市遥知雾，回车欲问风。绶花红缬采，带草绿凝丛。时当玺书下，毋忘保障功。
送周子仁淮安理刑
作者：王世贞
朝代：明

春波沙岸青，之子独扬舲。淮楚开雄镇，东南候法星。月明乡树出，天阔暮云停。予亦栖栖者，骊歌未忍听。
送周子礼太岳玄帝宫
作者：王世贞
朝代：明

北极下明神，寄治参之峰。金宇薄太清，玄旗散灵风。皇王隆秩视，万姓皆朝宗。周郎江东彦，冥心事真空。胡为挟瓣香，竭蹶趋其宫。我闻天大将，九有托帡幪。焉知非冒索，现身于其中。蕞尔酰鸡士，窥管安得通。勖哉颛子思，归语将无同。
送周宪副之云南
作者：王世贞
朝代：明

主恩君已三持节，益部声名异日传。汉署共瞻骢马使，夷荒今上白狼篇。严旌昼指昆明日，宪府秋开越巂天。好见折冲尊俎上，近来南北并风烟。
送周郎中守大同
作者：王世贞
朝代：明

谁言春色汉关穷，汉使乘春有画熊。为问冯唐淹省署，何如魏尚守云中。严城月静千烽出，啸阁风回万马空。保障自来明主意，不须长剑扫崆峒。
送唐圜任福宁吏目
作者：王世贞
朝代：明

禄薄君休问，闽天可计程。呼儿看蜃市，对客注鱼经。岩雨任公白，山云天姥青。萧然坐州幕，鸟雀下空庭。
送喻少极参军迁长北中军幕
作者：王世贞
朝代：明

而父龙为友，今君鹤在群。箕裘汉司马，礼乐晋中军。卫府芙蓉幕，吴钩菡萏文。一尊相送罢，惆怅隔江云。
送喻隐云先生归常德
作者：王世贞
朝代：明

清微大赤天，往往多阙职。欲铸人间人，去充蕊珠伯。昙师诞先登，余乃甘旧谪。七载犹滞淫，三环同弃掷。幸逢喻少君，喜气满大宅。银海湛澄波，玉池漱灵液。倾盖若古欢，披襟庆新得。自云少无赖，陆博恣酒色。行尸鲜生望，立骨怆期迫。偶从衡岳归，乍迷襄城迹。道逢二仙长，不饮亦不食。揖我雾露中，栖我石崖侧。蹲鸱喂我饥，苍藓分我席。夜分仍见怜，软语相慰藉。玄牝岂异门，谷神有真的。一气皎指南，众星皆拱北。始若晋阳甲，祛除靖肘腋。继如时雨师，九有咸荡涤。铁鼓以次开，金轮长不息。坎离本天媾，任督宁二脉。九宫渐充盈，百体各轻适。何必守庚申，然后蠲死籍。余意了不疑，三宿而自获。方欣顺风拜，忽杳凌空舄。邂逅成暌违，仓皇悸心魄。叶叶云四起，亭亭鹤一只。宛宛武陵红，迢迢洞庭碧。君担日月行，遗余天地塞。前因已小露，后果莫轻悉。大道故不私，元机帝深惜。
送四明周广文之襄藩纪善
作者：王世贞
朝代：明

冠盖钱塘雅自雄，青衫憔悴出江东。曾陪谢监观沧海，更向襄王对大风。荐草功名微禄外，曳裾心事倦游中。怪来枚叔耽梁苑，应为人间眼未工。
送坐主王检讨先生之南司成四首
作者：王世贞
朝代：明

诏分仙履下蓬莱，词客俱称建业才。天阔星文秋剑动，江寒月色夜珠来。百年高议归狐笔，六代雄风满凤台。圣世只今谁似者，甘泉实恐问邹枚。帝城春思入蘼芜，仙禁衣冠拥客途。十载青藜悬秘阁，诸生绛帐满留都。风回采石涛声壮，日上钟山海色孤。为问群公居守事，向来根本一愁无。戎衣高帝定神州，卜洛桥门见冕旒。三老鸠筇分御席，诸儒虎幄进经筹。宫袍手赐霞同烂，天语亲传日并流。太学明师今不忝，白云弓剑孝陵秋。青春赋就侍承明，花底鹓鸿醉玉笙。夜静紫微催草诏，秋高太白坐论兵。阁中丞相曾投履，海内文章共识名。南去玄经堪比易，独怜京邑滞侯生。
送坐主王检讨先生之南司成四首·其一
作者：王世贞
朝代：明

诏分仙履下蓬莱，词客俱称建业才。天阔星文秋剑动，江寒月色夜珠来。百年高议归狐笔，六代雄风满凤台。圣世只今谁似者，甘泉实恐问邹枚。
送坐主王检讨先生之南司成四首其三
作者：王世贞
朝代：明
体裁：七言律诗

戎衣高帝定神州，卜洛桥门见冕旒。三老鸠筇分御席，诸儒虎幄进经筹。宫袍手赐霞同烂，天语亲传日并流。太学明师今不忝，白云弓剑孝陵秋。
送坐主王检讨先生之南司成四首其二
作者：王世贞
朝代：明
体裁：七言律诗

帝城春思入蘼芜，仙禁衣冠拥客途。十载青藜悬秘阁，诸生绛帐满留都。风回采石涛声壮，日上钟山海色孤。为问群公居守事，向来根本一愁无。
送坐主王检讨先生之南司成四首其四
作者：王世贞
朝代：明
体裁：七言律诗

青春赋就侍承明，花底鹓鸿醉玉笙。夜静紫微催草诏，秋高太白坐论兵。阁中丞相曾投履，海内文章共识名。南去玄经堪比易，独怜京邑滞侯生。
送大司寇顾公还山歌
作者：王世贞
朝代：明

孝皇宾天五十载，海内喁喁想颜色。曾传策士吁真才，往往睹接夔龙席。呜呼此意苍茫竟谁答，一老岿然峙南极。日月长悬魏阙心，波涛竟展渑池翼。自从拂袖离夫椒，安石强折苍生腰。十年再压铜柱碛，两都重肃金天飙。巍如大衡悬东序，耸若乔木干层霄。珊瑚欲枯沧海钓，云母隔坐天门朝。谁其青骢绣为袍，望公崔嵬不得骄。片言出口捩眼鼻，一疏脱屣甘渔樵。菰城社者刘司空，啸作鼓吹惊鸿濛。轻舟握手慰劳苦，苕水尽发桃花红，青山无言忽两翁。为公萋菲意良厚，时有时才任奔走。阴森狐狸固城社，潦落麟凤沈郊薮。不堪屈指孝皇年，试论更得如公否。
送大司空万安朱公进太保驰驿南归
作者：王世贞
朝代：明

胼手曾扶大陆沈，锡圭功似禹年深。三朝汉省尚书履，一诏疏家太傅金。谏漆转扬明主德，悬车谁识老臣心。遥应绿野城南地，不改芙蓉碧万寻。带玉摇光下帝阍，即教蝇点转成恩。令狐陵史先皇旧，司马河书异代言。六传赐驰腾紫陌，千官出饯拥青门。他人自喜中山箧，公意从宽北海尊。
送大司空万安朱公进太保驰驿南归·其一
作者：王世贞
朝代：明

胼手曾扶大陆沈，锡圭功似禹年深。三朝汉省尚书履，一诏疏家太傅金。谏漆转扬明主德，悬车谁识老臣心。遥应绿野城南地，不改芙蓉碧万寻。
送大司空万安朱公进太保驰驿南归·其二
作者：王世贞
朝代：明

带玉摇光下帝阍，即教蝇点转成恩。令狐陵史先皇旧，司马河书异代言。六传赐驰腾紫陌，千官出饯拥青门。他人自喜中山箧，公意从宽北海尊。
送大宗伯姜翁考绩北上
作者：王世贞
朝代：明

津人伐鼓榜人讴，为送仙槎犯女牛。报政远追师尚父，赐车差次富民侯。朱颜色夺宫袍晓，华发神凌海鹤秋。倘遇君王问绵蕞，可能聊为汉廷留。
送太仓唐倅之桃源令
作者：王世贞
朝代：明

自识量移帝宠新，莫因才大叹沈沦。家邻湘水元通楚，官是桃源不避秦。花里鸣弦千嶂色，月明飞舄万家春。兰台倘语登高事，唐勒应誇赋有神。
送太宰杨公考绩北上
作者：王世贞
朝代：明

尚书旧绩优三礼，太宰新衔冠六卿。此去物情推简要，向来公望在寅清。都人蹋臂迎车辙，天子临轩识履声。倘及凤皇台上色，只今犹自暮云横。
送妻弟魏生还里
作者：王世贞
朝代：明
体裁：五言绝句

阿姊扶床泣，诸甥绕膝啼。平安只两字，莫惜过江题。
送姜佥宪始分省江西
作者：王世贞
朝代：明

万庾敖仓粟，千帆下濑兵。伊谁任保障，南北一书生。命岂冯唐晚，恩元介子轻。拮据双鬓在，留滞寸心明。金紫当年物，丹青异日名。除书历下里，襆被斗边城。家接三江近，人如九派清。还逢狱中剑，拂拭请长缨。
送姜君之衡山令
作者：王世贞
朝代：明

尔去神明宰，青山治不难。祝融天一线，石柱雨千盘。雁自南荒尽，凫还北极看。中台今太史，应识汉郎官。
送子与方伯赴江右任兼怀德甫用晦二君
作者：王世贞
朝代：明

双旌宛宛向洪州，斗色虽遥渐可求。定有征君堪下榻，那无帝子共登楼。西山南浦来尊外，紫电清霜满案头。屈指三朝词酒客，几人方岳领诸侯。
送子与祀康陵
作者：王世贞
朝代：明

佳城葱郁锁楸梧，武帝神游定有无。金榜星辰千岭逼，翠旗风雨万灵趋。俱传骏足留瑶海，亦有龙髯堕鼎湖。此日词臣空洒泪，献陵春望已模糊。
送孙兆孺还华容
作者：王世贞
朝代：明

玄经罢草不胜閒，愁遣幽人问字还。别后相思何所道，尊前秋色似君山。铃阁深沈漏渐稀，新凉綷縩上荷衣。相逢始信无官好，今夜思家明夜归。
送孙兆孺还华容·其一
作者：王世贞
朝代：明

玄经罢草不胜閒，愁遣幽人问字还。别后相思何所道，尊前秋色似君山。
送孙兆孺还华容·其二
作者：王世贞
朝代：明

铃阁深沈漏渐稀，新凉綷縩上荷衣。相逢始信无官好，今夜思家明夜归。
送孙郎中守承天
作者：王世贞
朝代：明

五马凭陵紫气中，方城南冠楚天雄。成周百叶称江汉，先帝千秋忆沛丰。将为股肱仍见召，即论汤沐竟谁同。兰台宋玉毋烦对，父老时时歌大风。汉江西望接荆门，紫马春看孙使君。今日帝乡私雨露，向时龙迹护风云。桥门玉砌銮舆下，中贵银珰御座分。何事南阳不可问，古来强项几人闻。
送孙郎中守承天·其一
作者：王世贞
朝代：明

五马凭陵紫气中，方城南冠楚天雄。成周百叶称江汉，先帝千秋忆沛丰。将为股肱仍见召，即论汤沐竟谁同。兰台宋玉毋烦对，父老时时歌大风。
送孙郎中守承天·其二
作者：王世贞
朝代：明

汉江西望接荆门，紫马春看孙使君。今日帝乡私雨露，向时龙迹护风云。桥门玉砌銮舆下，中贵银珰御座分。何事南阳不可问，古来强项几人闻。
送宋望之侍御按河东鹾
作者：王世贞
朝代：明

束马谁临禹甸看，埋轮使者下长安。天扶底柱黄河折，地转神池白雪寒。异日军须盐荚议，当时谏草惠文冠。即看宵旰明光里，慷慨毋论直道难。
送客吕生谒赵生因问谢山人
作者：王世贞
朝代：明

丛台歌舞四时春，君去平原客更新。双璧连城都不换，却教将赠立谈人。平明策马渡漳河，回首东秦紫气多。若见谢榛应借问，不知华发傍谁过。
送客吕生谒赵生因问谢山人·其一
作者：王世贞
朝代：明

丛台歌舞四时春，君去平原客更新。双璧连城都不换，却教将赠立谈人。
送客吕生谒赵生因问谢山人·其二
作者：王世贞
朝代：明

平明策马渡漳河，回首东秦紫气多。若见谢榛应借问，不知华发傍谁过。
送宪副王公家驭督视河南学政先是长公以春秋魁天下而公继之
作者：王世贞
朝代：明

圣朝多士满东周，况尔工师棫朴收。万古图书更河洛，八方文轨自中州。洪都石佚还堪访，虎观经残可再雠。倘向青囊探秘策，第云南史有春秋。
送家兄君美复之江右幕职
作者：王世贞
朝代：明

滕王高阁枕江开，万里涛驱雪色来。幕府只今谁上客，知君旧有子安才。东湖水铺如镜平，百花洲上百花明。宫袍小舫醉歌去，笑杀襄阳空得名。紫薇省中花正芬，任他公檄自纷纭。不妨傲吏乌皮几，卧看西山生白云。吴江花发暮春衣，暂逐童冠一醉归。君去正如彭蠡雁，年年还向蓟门飞。香垆峰畔紫烟生，铁柱观头雷雨明。麻姑仙人数相过，倘到吴门好寄声。
送家兄君美复之江右幕职·其一
作者：王世贞
朝代：明

滕王高阁枕江开，万里涛驱雪色来。幕府只今谁上客，知君旧有子安才。
送家兄君美复之江右幕职·其五
作者：王世贞
朝代：明

香垆峰畔紫烟生，铁柱观头雷雨明。麻姑仙人数相过，倘到吴门好寄声。
送家兄君美复之江右幕职其三
作者：王世贞
朝代：明
体裁：七言绝句

紫薇省中花正芬，任他公檄自纷纭。不妨傲吏乌皮几，卧看西山生白云。
送家兄君美复之江右幕职其二
作者：王世贞
朝代：明
体裁：七言绝句

东湖水铺如镜平，百花洲上百花明。宫袍小舫醉歌去，笑杀襄阳空得名。
送家兄君美复之江右幕职其四
作者：王世贞
朝代：明
体裁：七言绝句

吴江花发暮春衣，暂逐童冠一醉归。君去正如彭蠡雁，年年还向蓟门飞。
送少宰刘公宪谦迁南大司空
作者：王世贞
朝代：明

凤池分手惜飞蓬，平土留京地望雄。启自山公传吏部，班应云母隔司空。鹓行八座星辰表，鹢首三江暮霭中。我欲无言浑未得，可应桃李忘春风。
送尤祠部汝白兵备广东
作者：王世贞
朝代：明
体裁：五言排律

卓荦怜吾子，交游见古风。官仍时论外，名岂众人中。国事谈兵异，风尘受寄同。潮平天自迩，瘴合岭逾雄。帆落羊城雁，旌回象郡虹。铜标伏波塞，金屋尉佗宫。自古危秦政，于今失汉功。行霜山鬼避，泣露海人通。尔去能迁木，予留竟转蓬。虔刀赠秋水，挥手帝城东。
送尤祠部汝白兵备广东
作者：王世贞
朝代：明

卓荦怜吾子，交游见古风。官仍时论外，名岂众人中。国事谈兵异，风尘受寄同。潮平天自迩，瘴合岭逾雄。帆落羊城雁，旌回象郡虹。铜标伏波塞，金屋尉佗宫。自古危秦政，於今失汉功。行霜山鬼避，泣露海人通。尔去能迁木，予留竟转蓬。虔刀赠秋水，挥手帝城东。
送屠比部省侍司马公归四明
作者：王世贞
朝代：明

由来白云吏，多与沧洲期。及尔拂衣请，遂当娱彩时。无须大官膳，且采商山芝。寄语家司马，尧天日正迟。
送崇明张司训迁琼之乐会令
作者：王世贞
朝代：明

吴海官移岭海频，普天何处不王春。纵令飞舄难为路，自是乘槎好问津。制锦技堪誇岛服，还珠恩许到鲛人。他年倘布中和乐，与寄诸生次第陈。
送常熟张令被徵
作者：王世贞
朝代：明

知尔鸣琴报政成，琴川一带尽春声。青门忽饯神明宰，紫禁聊为献纳行。束发已论当世事，批鳞宁爱异时名。争看百里郎官重，天上张星转不轻。
送常章二广文射策公车
作者：王世贞
朝代：明

鸣鹿诸生向祖筵，碧霄鸾凤剧联翩。四诗谁不推匡鼎，三绝俱堪嗣郑虔。今去连城双白璧，朅来寒雨一青毡。悬知博士多高第，不是菑川即广川。
送康永锡游南雍
作者：王世贞
朝代：明

太学今贤薮，金陵古帝畿。何人堪绛帐，有巷可乌衣。徙箸防炊玉，携家为断机。江山六代色，斟酌锦囊归。
送廷尉王公听调还济宁
作者：王世贞
朝代：明

吴公拜廷尉，治行汉臣钦。何自中山箧，能移慈母心。避言臣节苦，休沐主恩深。我亦栖栖者，聊为泽畔吟。
送张仪部佥蜀宪
作者：王世贞
朝代：明

未泊东吴棹，先占益部星。文章留白下，斧钺动青冥。好践刀州梦，还期剑阁铭。聊将竹枝曲，一与使君听。
送张仲立游南雍
作者：王世贞
朝代：明

念尔芳兰秀，能令一坐清。毫端宁下驷，眼底误兼城。狱剑偶然郁，台金元不轻。试探平子箧，应已赋南京。
送张伯起兄弟会试
作者：王世贞
朝代：明

结束翩翩指帝乡，共将新赋献长杨。握中联璧终收楚，天上双星旧姓张。题塔更闻誇雁序，驱车今已出羊肠。唯应仲蔚蓬蒿语，犹似连枝泪几行。
送张侍御予告还蜀
作者：王世贞
朝代：明

南床白简一时传，忽荷君恩赐沐偏。建业秋霜无避马，云安春雪有啼鹃。归心已度千盘栈，起色重呼万里船。负弩虽荣知不爱，相如今是著书年。
送张侍御按应天
作者：王世贞
朝代：明

旧识埋轮都下亭，新看直指破青冥。金陵亦是先皇地，玉节仍分汉使星。朱桁路从飞驭辟，白门人为避骢停。凭高倘有张衡思，两赋应传蓟北听。
送张先辈公觐四绝句
作者：王世贞
朝代：明

少年文价重公车，大贝南金总不如。见说安昌后堂坐，可曾传得戴崇书。武昌前度别吴郎，又见张郎出武昌。谈笑才情宛相似，不烦抵掌悟庄王。风调吴侬敌楚狂，岭南诗酒更披猖。未论今夕乌衣巷，天上三星并姓张。临岐握手莫欷歔，白酒黄鸡乐有余。若使徒斟建业水，可能赢得武昌鱼。
送张先辈公觐四绝句·其一
作者：王世贞
朝代：明

少年文价重公车，大贝南金总不如。见说安昌后堂坐，可曾传得戴崇书。
送张先辈公觐四绝句·其三
作者：王世贞
朝代：明

风调吴侬敌楚狂，岭南诗酒更披猖。未论今夕乌衣巷，天上三星并姓张。
送张先辈公觐四绝句·其二
作者：王世贞
朝代：明

武昌前度别吴郎，又见张郎出武昌。谈笑才情宛相似，不烦抵掌悟庄王。
送张先辈公觐四绝句·其四
作者：王世贞
朝代：明

临岐握手莫欷歔，白酒黄鸡乐有余。若使徒斟建业水，可能赢得武昌鱼。
送张兰溪公除补选
作者：王世贞
朝代：明

迢迢单舫上天京，单父当年政已成。五月南薰无限意，弹琴莫道不成声。曾传八咏在东阳，可借双凫下未央。溪边小儿骑竹马，洞口仙人呼石羊。
送张兰溪公除补选·其一
作者：王世贞
朝代：明

迢迢单舫上天京，单父当年政已成。五月南薰无限意，弹琴莫道不成声。
送张兰溪公除补选·其二
作者：王世贞
朝代：明

曾传八咏在东阳，可借双凫下未央。溪边小儿骑竹马，洞口仙人呼石羊。
送张子新之兰溪
作者：王世贞
朝代：明

棹过钱塘莫厌迟，千峰倒翠插涟漪。居人已晓弹琴事，茂宰能歌解愠辞。桐君南部尽仙官，叱石为羊也不难。凫舄一双须好在，金华旧省是长安。
送张子新之兰溪·其一
作者：王世贞
朝代：明

棹过钱塘莫厌迟，千峰倒翠插涟漪。居人已晓弹琴事，茂宰能歌解愠辞。
送张子新之兰溪·其二
作者：王世贞
朝代：明

桐君南部尽仙官，叱石为羊也不难。凫舄一双须好在，金华旧省是长安。
送张子训导临江
作者：王世贞
朝代：明

有客南州彦，栖迟剧可怜。一官新白发，十载旧青毡。朔雾浓行色，春风入暮年。剑光何处发，玉笥倚南天。
送张孝丰
作者：王世贞
朝代：明

临岐握手意如何，燕市尊前惜易过。别后故人明月共，相遗茂宰白云多。江城早热来菰米，卧阁春深绣薜萝。闻道此中堪啸咏，不妨源外有兵戈。
送张将军督饷北上
作者：王世贞
朝代：明

翩然威凤五花文，纵逐鸡栖也不群。飞饷再从萧相国，雅歌重见祭将军。仓分杨子冈头雪，帆压秦淮渡口云。任是平阳七十战，论功那便得如君。
送张州守归蜀
作者：王世贞
朝代：明

攀辕泪洒大河干，把酒毋歌蜀道难。倘遇贤兄京兆问，秋霜不改惠文冠。五马春风鬓尚玄，忽闻平子赋归田。吴江岂是无驯雉，子午山头响杜鹃。挂冠归去一身轻，瑶草华阳洞里耕。仙令祇今多少在，丹成凫鹤自来迎。万里桥下水连天，桥系东吴万里船。应有旧时松菊在，不妨杯酒傲霜天。
送张州守归蜀·其一
作者：王世贞
朝代：明

攀辕泪洒大河干，把酒毋歌蜀道难。倘遇贤兄京兆问，秋霜不改惠文冠。
送张州守归蜀·其四
作者：王世贞
朝代：明

万里桥下水连天，桥系东吴万里船。应有旧时松菊在，不妨杯酒傲霜天。
送张州守归蜀其三
作者：王世贞
朝代：明
体裁：七言绝句

挂冠归去一身轻，瑶草华阳洞里耕。仙令祇今多少在，丹成凫鹤自来迎。
送张州守归蜀其二
作者：王世贞
朝代：明
体裁：七言绝句

五马春风鬓尚玄，忽闻平子赋归田。吴江岂是无驯雉，子午山头响杜鹃。
送张幼于应试南都
作者：王世贞
朝代：明

楚乌垂天翼，荆璞连城珍。三刖终见赏，一鸣始惊人。釂君大白为君醉，黄金渐轻士渐贵。丹杨解唤孝廉船，御史难胜文学议。江东才彦何纷纷，自言健笔俱凌云。由来士简能工速，莫作词场第二勋。
送张幼于扶侍还越舅家因檀施诸寺
作者：王世贞
朝代：明

宁亲为令子，似舅即贤甥。我有王维句，重贻张仲行。玉看家宅相，花作板舆程。峰色两高紫，松阴九里清。忘忧行际草，惜别梦中荆。钿宝施贫域，篦金引化城。莫深慈母虑，斟酌锦囊轻。
送张彰德入为兵部郎
作者：王世贞
朝代：明

回首埋轮哭汉墀，主恩愈重赐环时。漳流不入长沙远，宣室何烦贾傅悲。中秘旧传黄石法，入朝新拜缙云司。留君待对纡三表，莫怪单于系组迟。
送张敉之白下分得长干里
作者：王世贞
朝代：明

君是张星裔，偏歌玉树花。侬家杨柳色，应接白门鸦。别泪销金粉，新篇掞彩霞。长干六代地，今昔擅豪华。
送张比部募兵山西
作者：王世贞
朝代：明

九月连烽愁太阴，徵兵六传汉臣临。军中荡子随都尉，塞上孤儿备羽林。豹帐云钤挥白羽，虎符星檄散黄金。自来三晋多豪杰，投笔知君万里心。
送张汝玉郎中移病归
作者：王世贞
朝代：明

送尔卢龙城，秋风葭菼鸣。仙曹谁玉树，御苑自金茎。彩鹢长河色，疏砧野戍声。东南一抹处，惨淡暮云横。秋霜枫叶酣，清泪一尊含。战鼓关山北，征帆日夜南。离情恨车马，归计入耕蚕。满目同愁病，迟归应自惭。
送张汝玉郎中移病归·其一
作者：王世贞
朝代：明

送尔卢龙城，秋风葭菼鸣。仙曹谁玉树，御苑自金茎。彩鹢长河色，疏砧野戍声。东南一抹处，惨淡暮云横。
送张汝玉郎中移病归·其二
作者：王世贞
朝代：明

秋霜枫叶酣，清泪一尊含。战鼓关山北，征帆日夜南。离情恨车马，归计入耕蚕。满目同愁病，迟归应自惭。
送张益甫给事使怀庆郑府
作者：王世贞
朝代：明

覃怀名胜肃风烟，仙使轺车春草前。山抱虎牢看作砺，树蟠狐岭若从天。歌风不独思商俗，为命今应继郑贤。归道霜驱应便发，建章宵几正筹边。
送张职方谪判镇江
作者：王世贞
朝代：明

画室宵衣切，公车昼草频。论兵人自胜，飞捷事谁真。放逐容明主，艰危失大臣。还应伏波幕，书记礼崔骃。郡阁凭扬子，公馀试一临。江山百战色，南北异时心。敌恐矜天堑，谁当任陆沉。艰难根本地，相赠泪沾襟。
送张职方谪判镇江·其一
作者：王世贞
朝代：明

画室宵衣切，公车昼草频。论兵人自胜，飞捷事谁真。放逐容明主，艰危失大臣。还应伏波幕，书记礼崔骃。
送张职方谪判镇江·其二
作者：王世贞
朝代：明

郡阁凭扬子，公馀试一临。江山百战色，南北异时心。敌恐矜天堑，谁当任陆沉。艰难根本地，相赠泪沾襟。
送张肖甫徵金岭西道便道还蜀
作者：王世贞
朝代：明

蓟门擐甲待边烽，海内军须不自供。赤羽去看新使者，黄金归隶大司农。界标铜柱天垂尽，人过苍梧瘴几重。闻道壮游仍衣锦，春来车马醉临邛。沽酒斜阳双玉瓶，佩刀寒色映都亭。相论白雪无先后，一别青春有醉醒。南去风烟仍泯泯，北来天地渐冥冥。即看十道衣冠使，回首何人哭汉庭。
送张肖甫徵金岭西道便道还蜀·其一
作者：王世贞
朝代：明

蓟门擐甲待边烽，海内军须不自供。赤羽去看新使者，黄金归隶大司农。界标铜柱天垂尽，人过苍梧瘴几重。闻道壮游仍衣锦，春来车马醉临邛。